
I. Tabula chronologica. 



A. 704. 



30. Quint. 



3. Sext. 



Sext. 
Sept. 

19. Sept. 
15.— 22. » 
23.* 



l.Oet. 



14. :^ 



(Sternkopf). 



M. Tullius Cicero imp. C. Coelio Caldo quaestori 

Ciliciarn provinciam tradidit ^). 
Tarso profectus Cicero ad Sidamurbemnaviaccessit^). 
Inde paulo post Rhodum se contulit^). 
Epistulae ad fam. III, 12, ad Att. VI, 6, ad fam. II, 

15 aut Sida a. d. III. non. Sext. missae sunt aut 

paulo post Rhodo*). 
Haud ita multo post missam ad Appium ep* III, 12 

Cicero ad eundem dedit ep. III, 13*^). 
iRhodi et Ephesi per Sext. et Sept. deinceps com- 
« moratus est; quando vero Rhodo Ephesum 

navigaverit ignoratur ®). 
[Atticus rediens ex Epiro Romam pervenit] ''). 
[Caelii ep. VIII, 12 Roma missa] 
[Caelii ep. VIII, 14 Roma missa] 
[Hoc fere tempore Romae rumor erat, Caesarem 

legiones quattuOr Placentiam ducturum esse] ®). 
Epheso Cicero profectus est; proficiscens dedit 

epistulam ad Att. VI, 8 ^^). 
[Circa ineuntem Octobrem Bibulus, qui Syriae prae- 

fuerat , de provincia decessit] ' ^). 
Cicero in Piraeum exiit; eodem die et Pompei et 

Caesaris litteras accepit ^^). 



!•). 



» 15.0ct. 
16. > 



2. Nov. 

3. » 

4. » 

5. » 

6. » 



C.27. » 



6. Dec. 



9. 



10. > 



7. 


> 


8. 


> 


9. 


> 


10.- 


-15.» 


16. 


» 


16.- 


-21.» 


22. 


» 


23. 


» 


24. 


» 



Athenis dedit ep. ad Att. VI, 9 ^»). 

Indidem misit epp. ad Att. VII, 1, adTerent.XIV,5'*). 

Paulo post Athenis profectus est**^). 

[Mense Octobri Dolabella et Tullia coniugium inisse 

videntur] ^®). 
Patris Cicero Tironem aegrotum reliquit"). 
Ex navigatione misit ad eum ep. XVI, 1 *®). 
Alyziam accessit^®). 
Ibi Quinti fratris adventum exspectavit, scripsitque 

ad Tironem ep. XVI, S^o). 
Alyzia proficiscens dedit ep. ad Tir. XVI, 3. Eodem 

die Leucadem venit^^). 
Leucade misit ep. XVI, 4; eodem die cum proficis- 

ceretur dedit ep. XVI, 5; vesperi Actium venit 

indeque misit ep. XVI, 6**). 
Actii propter tempestatem moratus est**). 
Actio profectus Gorcyram venit**). 
Corcyrae ventis retentus est**^). 
Corcyra dedit ad Tir. ep. XVI, 7; post datam ep. 

in portum Corcyraeorum adCassiopen processit*®). 
Ibi ventis retentus est"''). 
Post cenam profectus est*®). 
Hydruntem pervenit^®). 
Brundisium venit hora quarta; ibi cura Terentia 

uxore congressus est ^®). 
Brundisio dedit ep. adTir.XVI, 9, ad Att. Vn, 2. — 

Eodem die vel paulo post profectus est®^). 
[Mense Novembri M. Caelius Rufus aed. cur. Caesaris 

partes amplecti coepit]®*). 
Cicero Aeculanum pervenit. — [Eodem die, vesperi, 

Hirtius a Caesare missus Romam venit]^^). 
Ex Trebulano Cic. dedit ep. ad Att. VII, 3, in qua se 

litteras a Balbo et Caesare accepisse significat ^*). 
Cum Pompeio in Campania commoranti congressus 

est8»> 



10.-14.Dec. 

c. 20. » 
21. » 

25. » 

c. 26. » 
c 27. » 

A. 705. 

1. Jan. 

3. » 

4. » 
5.—11. » 



12. » 

4.— 17. > 

17. » 

18. » 

19. > 



21. » 

22. > 



Ep. ad Att. Vn, 4 e Campania missa**). 

Paulo post epp. ad Att. VII, 5 et 6 datae sunt^'). 

Ep. ad Att. VII, 7«»). 

[Antonius tr. pl. Romae contionem habuit, qua 

vitam Pompei exagitavit] *•). 
Iterum Cicero cum Pompeio congressus est ; Lavernio 

una Formias venerunt*®). 
Misit ad Att. ep. VII, 8, ex Formiano ut videtur**). 
Ep. ad Att. Vn, 9 *«). 

De Formiano profectus est"). 

In Albanum pervenit*^). 

Ad urbem accessit **). 

Inter turbulentissimas proximorum dierum de re 
publica actiones, cum et ultimum illud senatus 
consultum fieret, et Antonius Cassiusque ad Cae- 
sarem ex urbe proficiscerentur, nec Cicero dis- 
cordiis mederi posset, de triumpho Ciceronis in 
senatu actum est. — Regiones Italiae discriptae 
sunt, quam quisque partem tueretur; Cicero 

Capuam sumpsit**}, 
Ad urbem scripsit ep. ad Tir. XVI, 11*®). 
Ep. ad fam. V, 20*^). 
Pompeius proficiscens ex urbe cum Cicerone collo- 

cutus est*®). 
Ante lucem Cicero, cum ab urbe decederet, dedit 

ep. ad Att. VH, 10«). 
Postquam comperit Anconam amissam esse, Labienum 

discessisse a Caesare, scripsit ep. ad Att. Vn, 11 ; 

orae maritimae praeesse coepit*®). 
Formiis vidit Lentulum consulem et Libonem^^). 
Indidem dedit epp. ad Att. VII, 12, ad Terent. XIV, 

18. Deinde Mintumas se contulit**). 
[Eodem die Labienus Pompeium consulesque Te- 

ani convenit] *•)♦ 



23. Jan. 



24. » 

25. > 



26. > 

27. » 



28. » 

29. 2> 
2. Febr. 

3. * 



4. » 



5. » 



[Hortatu Caesaris Trebatius litteras Ciceroni misit] ^*). 

Ante lucem Minturnis Cic. dedit epp. ad Att. VII, 13% 
ad Terent. XIV, 14^^). 

Mane Minturnis vidit L. Caesarem, qui mandata 
Caesaris ad Pompeium laturus erat. [Is eodem 
die Teanum pervenit, ubi ab optimatibus con- 
dicio probata est]^^). 

Cic. dedit ep. ad Att. VII, IS^, Cales profectus est^^). 

Calibus proficiscens dedit ep. Vn, 14; Capuam per- 
venit, ubi cum consulibus multisque senjatoribus 
congressus est. Consilia habita sunt: Fannius 
cum imperio in Siciliam praemissus *^^). [Eodem 
die Pompeius Teano profectus est, ut in Apuliam 
pergeret] ®®). 

Capua Cic. dedit ep. ad Att. VII, 15 ««). 

Indidem ep. ad Tiron. XVI, 12«'). 

Eodem fere tempore Q. Ciceronis ad Tir. ep. XVI, 8 
missa esse videtur®^). 

Cic. Capua profectus Cales venit; inde hora nona 
dedit ep. ad Att. VII, 16 ««). 

In Formianum revertit**). 

Ex Formiano dedit ep. ad Att. VII, 17 «^). 

Mulieres (Terentia, Tullia) RomaFormiasvenerunt^®). 

Ex Formiano ante lucem dedit ep. VII, 18*), pro- 
fecturus cum fratre Capuam; mane accepit eius- 
modi litteras, quibus appareret, L. Caesaris 
legationem vanam esse; quibus lectis dedit ep. 
VII, 19 Capuamque ire perrexit^^). 

Capuam pervenit audivitque Pompeium Luceriae 
esse «®). 

Capua dedit ep. VII, 20; eodem die sero Lentulus 
consul Capuam venit®*). 



*) Ubi nihil numero additur, epistulam ad Atticura missam significari 
putato. 



5.-7.Febr. 



7. 



8. » 



9. » 



10. 



lO.-ll. » 
c. 12. » 



13.-15. » 



riM^ 15. » 



K«^. 16. 



M. 17. * 



Ad acceptam aliquam Caesaris ep. , qiiae erat de 
eius gladiatoribus, CiceroCapua responsa dedit''®). 

[C. Cassius tr. pl. Capuam venit; attulit Pompei 
mandata ad consules ut pecuniam de sanctiore 

aerario Roma auferrent]''^^* 
Cic. Capua profectus est; mansit Calibus''^). 
Calibus ante lucem dedit ep. VII, 21. Deinde in 

Formianum revertit^^). 
Ex Formiano dedit ep. VII, 22. Vesperi litteras 

accepit, Domitium exercitum firmum habere, 

Caesarem intercludi posse ''*). 
Ex Formiano VII, 23. Post datam ep. Capua a 

Lucretio litterae ad C. Cassium venerunt: in 

Piceno rem non bene geri ; consules Capua dis- 

cessisse "^*). 
[Eodem die Pompeius ad Cic. dedit Luceria ep. 

Vin, 11, A.]^«). 
Ex Formiano missae epp. VII, 24 et 25 ^*'). 
[Pompeius D. Laelio dedit mandata ad consules. 

Eodem fere tempore — inter 10. et 16. Febr. — 

scripsit ep. ad Domitium VIII, 12, By^). 
Cic. exFormiano dedit ep. VII, 26: bona de Domitio, 

praeclara de Afranio fama erat'®). 
Formiis Cic. accepit epistulam Pompei (VIII, 11, A) 

statimque rescripsit ep. VIII, 11, B et Tullium ad 

Pompeium misit®®). 
[Eodem die Caesar ad Corfinium castra posuit]®*). 
Formiis (vel ex Formiano) Cic. dedit ep. VIII, 1®^). 
[Pompeius Luceria ad Domitium dedit ep. VIII, 

12, C]«8). 
Cic. Formiis dedit ep. ad Att. VIII, 2; misit etiam 

ad Caesarem litteras, quae non exstant®*). 
Hoc die, ut videtur, profecturus ad Pompeium in 

Apuliam Cales usque processit Formiis®^). 



18.-19.Feb. 

19. » 
18.-21. > 



20. » 

21. » 



22. 



23. V 
23.-24. » 

24. > 



25. » 

26. » 

27. » 

28. » 

27. Feb. — 
l.Mart. 

l.Mart. 



2. 



[Pompeius ad Domitium misit ep. VIII, 12, D; ad 

Lentulum consulem Vffl, 6 § 3]»«). 
[Pomp. ad consules dedit ep. Vffl, 12, A]"). 
[Pomp. Luceria Canusium se contulitj *®). 
Noctu (fortasse ea nocte quae est inter 18. et 19. 

Febr.) Cicero conscripsit in Caleno ep. Vffl, 3. 

Accepit illa nocte nuntium, Gaesarem ad Cor- 

finium venisse. Mane Formias se recepit**). 
[Pomp. Canusio dedit ad Cic. ep. Vffl, 11, C]»«). 
[Pomp. mane Canusio Brundisium versus profectus 

est; eodem die Caesar Domitianos in deditionem 

accepit atque post meridiem Corfinio profectus 

est] »0- 
Ex Formiano Cic. dedit ep. Vffl, 4 ante lucem. Audi- 

verat Sulmonem Antonio traditum esse. — Vesperi 

scrlpsit ep. Vffl, 5*"). 
Ex Formiano Vffl, 6»«). 

» » vin, 7»*). 

» » Vffl, 8 : aiebant Domitium se tradidisse. 

— Vesperi Balbus minor, a Caesare ad Lentulum 

consulem cum litteris missus, Ciceroni inFormi- 

anum mandata Caesaris attulit^^). 
Ex Formiano ep. VIII, 9»«). 
[Pomp. eodem die Brundisium venit]'^. 
Ex Formiano Vffl, 10»«). 
Cic. accepit Pompei epistulam (Vffl, 11, C); scripsit 

ad eum Vffl, 11, D et ad Att. Vffl, 11"). 
Dedit ep. Vffl, 12 (ex Formiano) ^^). 

Balbi ad Cic. ep. Vffl, 15, A missa est »oi). 

[Caesar Arpis mansit *®*). — Hoc fere tempore scri- 
psit epistulam ad Oppium et Balbum IX, 7, C] ^®*). 
Cicero kal. Mart. dedit ep. ad Att. Vffl, 13"). 
Ep. VIII, 14*«). 



^^ 



3. Mart. 



4. 



6. 



7. 



8. 
9. 

10. 
11. 



» 

» 
» 



c. 12. » 



12. » 

13. * 

14. * 



Gic. accepit Balbi epistulam (VIII, 15, A); misit ad 

Att. ep. Vffl, 15 '^). 
[Hoc fere tempore Balbi et Oppii ad Cic. ep. IX, 

7, A missa est Roma] *®®). 
Cic. dedit ep. Vffl, 16»«). 
[Eodem die Pompeius eonsules cum parte copiarum 

Brundisio in Epirum praemisit] "*). 
Ex Formiano Cic. misit ep. IX, 1 ***•). 
[Hoc fere tempore , accepta Caesaris ep. IX, 7, C, 

Balbus Ciceroni misit ep. IX, 7, B]^®»). 
[Ineunte Martio etiam M. Caelii epistula (ad fam.) 

Vffl, 15 scripta est] ^«»). 
Ex Formiano Gic. dedit ep. IX, 2* »«»). 
[Circ. nonas etiam Caesaris ad Cic. ep. IX, 6, A 

scripta est] *^». 
Ex Formiano ep. IX, 2^ [Attici dies natalis?] "«). 
Ex Formiano ep. IX, 3"^. 
[Eodem die Caesar Brundisium pervenit] "*). 
Ex Formiano ep. IX, 5 "»). 
Indidem ep. IX, 6 "*). — Roma nuntium acceperat, 

cohortis sex, quae Albae fuissent, ad Curium 

transisse. — Cum scriberet epistulam, Capua 

allatum est, Pompeium cum omnibus copiis 

transisse die 4. Martii. — Epistula Caesaris IX, 6, 

A allata est per Furnium"*). 
[Postquam Pompeius N. Magium de pace misit, 

Caesar scripsit ad Oppium et Balbum eam epistulam, 

quae inserta est Balbi ad Cic. epistulae IX, 13, 

A] "*). 
C3c. in Formiano scripsit ep. IX, 4 "^). 
Ex Formiano IX, 7 "«). 
)> IX, 8"«). 
[Eodem die Caesar scripsit epistulam ad Q. Pedium, 

quae est in ep. IX, 14 § 1]"«). 



8 



17. Mart. 

18. » 

19.-20. * 
20. » 

c. 20. » 

23. » 

24. * 

25. '^ 



26. 



27. * 

28. * 

29. >> 

c. 31. * 

c. 1. Apr. 

3. » 

5. » 

c. 6. » 

7. V 



Ex Formiano IX, 9"^). 

[Pompeius mare transiit] ^*®). 

Ex Formiano EK, 10 "»). 

[Caesar Brundisium introiit] ^^®). 

Ciceronis ad Caesarem ep. IX, 11, A^*^). 

Ad Atticum ep. IX, 11^22) _ Accepto nuntio, Pom- 

peium interclusum esse, scripsit ep. IX, 12 ^^s^^ 
[Balbi ad Cic. ep. IX, 13, Ay^^). 
Ex Formiano Cic. dedit ep. IX, 13" (= § 1-— 7; 

nam inde a § 8 nova ep. incipit) ^^*). 
Ex Formiano ep. IX, 18*» (§ 8 sqq."), quae post 

acceptam Balbi ep. IX, 18, A conscripta est^^^). 
Ante lucem Cic. dedit ep. EX, 14 ^^^). 
Eodem die dedit ep. IX, 15, cui adnexuit epistulam 

Matii et Trebatii modo allatam ^^^). 
[Caesar Beneventi mansit] ^^®). 
Cicero ex Formiano dedit ep. IX, 16, cui adiecit 

epistulam Caesaris eodem die acceptam. [Ea Cae- 

saris ep. circa medium Mart. data esse videtur] ^'^% 
[Caesar hoc die Capuae mansit] ^^®). 
E Formiano Cic. misit ep. IX, 17*^'). 
[Caesar Sinuessae mansit] '^^). 
Caesar Formiis cum Cicerone congressus est; inde 

Cicero Arpinum, ille in Pedanum se contulit ^^^). 
Arpino Cic. dedit ep. IX, 18 ^»*). 
Paulo post filio ibi togam puram dedit '-^^). 
[Caesar ad urbem accessit] ^^*). 
Arpino Cic. misit ep. IX, 19^^^). 
Cic. in Laterium venit deditque ep. X, 1 *^®). 
In Arcano fuit : eo die aut postridie dedit ep. X, 2 ^^®). 
[Caesar ex urbe profectus est ad bellum in Hispania 

gerendum] **^). 
Ex Arcano Cic. dedit ep. X, 3'. Eodem die cum 

accepisset Caesaris litteras, quibus ille ignovit, 



antel3.Apr. 



13. 
14. 



16. 



17.-27. * 



23. * 

28. Apr.— 
3. Mai. 

2. Mai. 



quod non in senatum venisset, misit ad Att. ep. X, 

3^1*0. 
Q. Cic. filius post missas ad Caesarem litteras clam 

a patruo profectus Hirtium convenit, deinde a Cae- 
sare arcessitus est. — M. TuUius hoc tempore in 
Cumano fuit"^)^ 

Curio vesperi in agrum Cumanum venit'*^). 

In Cumano Cicero cum scripsisset epistulae X, 4 para- 
graphos 1—7, Curio eius villam praeteriit; qui 
postquam Puteolis contionatus est reversus in 
Cumanum cum Cicerone collocutus est de rebus 
Romae gestis, Quo facto Cicero adiunxit epistulae 
§§ 8 sqq.'**). 

Ex Cumano Cic. dedit ep. X, 5 '**). 

[Eodem die Caesar ex itinere Hispaniensi dedit ad 

Ciceronem ep. X, 8, B] ^**). 

[Ek)dem fere tempore M. Caelii ad Ciceronem 
epislula X, 9, A (=ad fam. VIII, 16) conscripta 
esse videtur] ^*^). 

Ek Cumano Cicero misit epp. X, 6 et 7 ^*®). — 

Quintus puer a Caesare revertit. Ciceroni in animo 
erat, Melitam se conferre^*^). 

Eodem fere tempore, quo ep. X, 7, etiam ad Servium 
ep. IV, 1 missa est ^^% 

[Cato deserta Sicilia Syracusis profectus est] **0« 

Ep. ad Servium IV, 2 ex Cumano missa "^). 

Eodem fere tempore ep. ad fam. V, 19 **^). 

Cic. in Cumano accepit Antonii epistulam X, 8, A 

(quae paulo ante data est) et Caesaris litteras 

supra commemoratas (X, 8, B). Scripsit ad Atti- 

cum ep. X, 8 ^*^*). 
Eodem die etiam Caelii epistulam (X, 9, A = fam- 

VIII, 16) accepisse videtur***). 
LAntonius, praefectus Italiae, hoc die Misenum venit] ^^% 

(Sternkopf). b 

4. » 

5. » 

6. » 



3. Mai. Cic. ex Cumano misit ep. X, 9. — Accepta ab 

Antonio epistula dedit ad Att. X. 10 '*^'^). 
[Vesperi Antonius in agrum Cumanum venit]'^®). 
Hoc fere tempore Cic. rescripsit ad Caelii litteras 

epistula II, 16 ^«^»). 
Misit exCumano X, 11'«»). 
Indidem X,12- ^«0- 

* X, 12^ ex qua apparet eum de Massiliensium 

facto certiorem esse factum'**). 
Ex Cumano dedit ep. X, 13 "«s). 
Ser. Sulpicius Ciceronem convenit^**). 
[Antonius Capuam profectus est]"*). 
Data ep. X, 15 Cic. in Pompeianum excurrit '*•). 
Revertit in Cumanum "^). 
Misit ep. X, 16. Conscripta epistula Hortensius eum 

convenit "*). 
Ex Cumano X, 17 ^«»). 
Tullia peperit puerum inta/xtj^iaTov. Cic. dedit ep. 

X, 18, in qua Formias se velle significat"^). 
7. Jun. Nave conscensa ex portu (Caietano) misit ep. ad 

Terentiam XIV, 7 ^"). 



7. 

8. 
10. 
12. 
13. 
14. 

16. 
19. 



» 

» 
» 
» 



IL Argumentatio- 



1) Venerat Cicero in provinciam post trium mensium iter») 
pr. kal. Sext. (= 31. Quint.) a. u. c. 703: ex illo die clavus 
anni movendus erat**\ Nam provinciale munus ut annuum esset 
et senatus consulto et lege constitutum erat*l Per totum 
autem annum Cicero creberrimis litteris ab amicis contendit, ut 
operam darent, ne quid sibi ad provincikm temporis prorogare- 
tur*^. Quin etiam in eo Atticum pugnare voluit, ne intercalaretur 
mense Februario 704«\ Neque intercalatum est, quamquam 
Curio tr. pl. ut fieret operam dedit'^ Atque illud quoque ex 
Ciceronis voluntate factum est, ut annus eius statu suo maneret«\ 
Itaque potuit, ut optaverat, post emeritas annuas operas dece- 
dere; ultimus autem anni dies erat a. d. III. kal. Sext. (= 30. 
Quint.)^^. Sed quoniam successor constitutus non erat, ex 
senatus consulto relinquendus ei fuit qui praeesset'\ Diu dubi- 
tavit, quemnam provinciae praeficeret''^; exspectavit tamen C. 
Coelium Caldum, qui anno 704 post L. Mescinium Rufum ei 
quaestor obtigerat; is aptissimus esse videbatur quem relin- 
queret*^. Qui quando in Ciliciam venerit, incertum est; nam 
a. d. V. kal. Quint. (= 26. Jun.) nihildum certi de eo Cicero 



a) Ineunte enim Maio Boma profectus erat; cf. ad Att. Yi 1 sqq. 

b) cf. ad Att. V, 15, 1. 

c) cf. ad Att. V, 9, 2; ad fam. XV, 9, 2; 14, 5. 

d) cf. ad Att. V, 1, 1; 2, 1; 9, 2; 11, 5; 13, 3; 15, 1; 17, 5; 18, 1; 
20, 7; 21, 3; VI, 1, 14. — ad fam. II, 7, 4; 8, 3; 10, 4; III, 8, 9; VIII, 
10, 5; XV, 9, 2; 12, 2; 13, 3; 14, 5. 

e) cf. ad Att. V, 9, 2: 13, 3; v. etiam V, 21, 14; VI, 1, 12. 
{) cf. ad fam. VIII, 6, 5. 



g) cf. ad Att. VII, 3, 1. 



h) cf. ad Att. V, 21, 9 (ubi recte Manutius); VI, 2, 6; 3, 1, 
1} cf. ad Att. VI, 4, 1. 
k) cf. ad Att. VI, 8, 1; 4, 1. 
1) cf. ad Att. VI, 2, 10; 4, 1; 5, 3; ad fam. n, 19. 

(Sternkopl). i 

habebat»\ in epistulis autem postea datis de eius adventus die 
nihil legitur. Tamen ante exeuntem Ciceronis annum venisse 
putandus est; neque enim Cicero ubi scribit se C. Coelium 
provinciae praefecisse**\ quicquam addit se diutius quam ad 
a. d. III. kal. Sext. exspectasse. Accedit quod in epistula a. d. 
XVI. k. Sext. (= 17. Quint.) data scribit*^^: »quin ad diem 
decedam, nulla causa est«, ex quo effici videtur, illo tempore 
Coelium iam in Cilicia fuisse. Apparet igitur, Ciceronem a. d. 
ni. k. Sext. (= 30. Quint.) provinciam quaestori tradidisse et 
ad diem, ut voluerat, decessisse. 

2) cf. ep. ad fam. ffl, 12 § 4. 

3) Quo itinere Cicero Tarso Ephesum redierit, paulo 
accuratius nobis erit exponendum; video enim Gruberum in 
libello'*^ qui est de temporibus Tullianarum epistularum, non 
recte de eo itinere disseruisse. Dicit autem haec: »Laodicea, 
confecta iurisdictione , in Ciliciam profectus est, Tarsumque 
transiit, ut in castra ad Pyramum perveniret; inde rediens 
iterum Tarsum tetigit navique perrexit Sidam usque; hinc 
Laodiceam rediit, ut ab Epheso Athenas traiceret«. Quae 
vldeamus num bene se habeant. Atque itineris illis verbis 
descripti etsi prior pars non cadit in huius disputationis orbem, 
tamen de ea quoque paucis disputabo. 

Aestivis anni 703 confectis Cicero, cum Tarso nonis 
lanuariis a. u. 704 (= 5. Jan.) profectus esset''^ Laodiceam a. 
d. IIL id. Febr. (= ll.Febr.) venerat^>. Exponit autem Cicero, 
quibus rebus agendis reliquum annui muneris tempus conficere 
velit, in ep. ad Att. V, 21 § 9 hunc in modum: *idibus Feb- 
ruariis . . . forum institueram agere Laodiceae Cibyraticum et 
Apamense, ex idibus Martiis ibidem Synnadense, Pamphylium . . . 
Lycaonium, Isauricum; ex idibus Maiis in Ciliciam, ut ibi lunius^^ 
consumatur . . . Quintilis, si erit ut volumus, in itinere est 
per provinciam redeuntibus consumendus*. Voluit 
igitur Laodiceae commorari usque ad idus Maias, deinde in 
Ciliciam proficisci, ubi per mensem lunium manere statuit, 
tum mense Quintili, qui erat ultimus annui muneris, redire per 



a) cf. ad Att. VI, 5, 3. 

b) cf. ad Att. VI, 6, 3; ad fam. II, 15, 4. 
0) cf. ad fam. II, 17, 1. 

d) de Gruber, quaestio de tempore atque serie epistularum Ciceronis. 
Sundiae 1836. — V. ad ep. 268. 

e) cf. ad Att. V, 21, 7. 

f) ct ad Att. V, 21, 4. 

g) Nempe ante lunium Taurus mons propter nives transiri non 
poterat; cf. ad. Att. V, 21^ 14. 



13 

provinciam. Iterum dicit se fore Laodiceae usque ad idus 
Maias in ep. adAtt. VI, 1 § 24: »tu velim, dum ero Laodiceae, 
id est ad idus Maias, quam saepissime e. q. s.« Quod tamen 
consilium suum non est secutus : nam iurisdictio confecta erat 
kalendis Maiis"^; quam ob rem et in ep. ad fam. 11, 13 § 3 
dicit : »mihi erat in animo, quoniam iurisdictionem confeceram . . 
proficisci in Ciliciam nonis Maiisv<, et in ep. ad Att. VI, 2 § 6: 
»nonis Maiis in Ciliciam cogitabam«^\ Reliqua vero, quae 
constituerat , nondum mutavit; addit enim eodem loco: »ibi 
cum lunium mensem consumpsissem . . . Quintilem in reditu 
ponere*. 

Laodicea igitur profectus esse videturnonis Maiis(=7.Mai); 
certe Tarsum venit nonis luniis (= 5. lun.)*'^ Fuit in castris 
a. d. X. kal. Quint. (=21.Iun.), ut cognoscitur ex ep. ad fam. 
II, 19 § 1 ; guae castra ad fluvium Pyramum fuisse ex ep. ad 
fam. III, 11 8 1 concludere licet; neque enim quisquam dubi- 
tabit, quin utroque loco eadem castra significentur. Quo vero 
tempore ex his castris Tarsum redierit, non liquet; sed a. d. 
XVI. kal. Sext. (= 17. Qu.) Tarsi eum fuisse apparet ex ep. 
ad fam. II, 17 § 1. Videmus igitur Ciceronem aliqua ex parte 
mutasse consilium; voluerat enim Quintilem ponere in reditu 
per provinciam**); at tunc prior iam eius mensis pars praeter- 
lapsa erat et etiamtum Cicero Tarsi commorabatur. Neque tamen 
abiecisse eum prorsus illud consilium Laodiceam redeundi, hac 
ipsa epistula (11, 17) ostenditur; cf. § 4: »eas (rationes) nos 
Apameae deponere cogitabamus . . . Laodiceae me praedes 
accepturum arbitror«. Idem apparet ex ep. ad Att. VI, 7 
eodem fere tempore data, in cuius § 2 sic legitur: »ego Laodi- 
ceae quaestorem Mescinium exspectare iussi, ut confectas rationes 
lege lulia apud duas civitates possem relinquere*. 

lam quaeritur, num re vera per provinciam redierit. 
Id vix est credibile, siquidem a. d. III. non. Sext. (= 3. Sext.) 
navi ad Sidam accessit, id quod legimus in ep. ad fam. 
ni, 12 § 4. Respicias enim temporis rationem: initio huius 



a) cf. ad Att. VI, 2, 4: ». . hoc foro, quod egi ex idibus Febr. 
Laodiceae ad kal. Maias omnium dioecesium praeter Ciliciae . . .« 

b) Quod in ep. mense Martio vel ApriH ad Thermum data (XIII, 57, 
1) scribit: »ego in Ciliciam proficisci cogito circ.k. Maias*, facile apparet 
cur tam mature se profecturum esse dicat: maxime enim eius interei-at, 
M. Anneium, legatum suum, virum rei militaris peritissimum , secum in 
Ciliciam ad exercitum proficisci — bellum autem Parthicum impendebat — 
quare a Thermo petit, ut quam primum eum remittat. 

c) cf. ad Att. VI, 4, 1. 

d) cf. praeter locos supra allatos ep. ad fam. III, 11 mense lunio 
datae § 3: »fiet a me, cum per Asiam decedam«. 



14 

anni (704) nonis lan. Tarso profectus Laodiceam pervenit III. 
id. Febr., dies igitur in hoc itinere consumpsit 36; postea 
Laodicea nonis Maiis profectus post iter 30 (Uerum Tarsum 
venit non. lun. ; num igitur putas Ciceronem eo , de quo nunc 
agimus tempore 18 diebus non solum idem illud iter Laodiceam 
usque confecisse, sed etiam ultra processisse Ephesum, inde 
nave conscensa ad Sidam, quae urbs est Pamphyliae, accessisse? 
Nullo modo concedi potest; atque etiamsi possit, quid tandem 
Ciceronem commovere potuit, ut postquam de provincia decessit, 
paene in ultimam eius partem reverteretur? Tenendum igitur 
est, Ciceronem non in reditu posuisse Quintilem, sed usque ad 
finem annui muneris Tarsi mansisse, ibidem C. Coelio Caldo 
provinciam tradidisse, indeque navi ad Sidam accessisse. Sed 
nonne fieri potest, ut post a. d. III. non. Sext. aSida urbe per pro- 
vinciam Laodiceam usque redierit? Profecto potest; atque 
Grubero quidem ita visum est, quippe qui concludat suam 
itineris descriptionem his verbis: »ninc (Sida) Laodiceam rediit, 
ut ab Epheso Athenas traiceret*. Sed quominus ita statuamus, 
gravissimis causis impedimur. Duobus locis Cicero dicit, se 

Euerorum causa Rhodum insulam velle invisere; cf. ep. ad fam. 
1, 17 § 1 et ad Att. VI, 7 § 2; quamquam priore loco addit: 
vneque id tamen certum.« Sed sine dubio Rhodum accessit, 
etsi de hac re nihil in epistulis exstat; nam legimus in libro 
de claris oratoribus»^* »Cum e Cilicia decedensRhodumvenissem 
e. q. s.* Verisimile igitur est Ciceronem, cum Tarso navi 
profectus esset, Rhodum insulam petisse; sed quoniam, ut tum 
erat navigationis status, non uno cursu ad illam insulam per- 
venire pote^at, ad Sidam accessit indeque profectus Rhodum 
perrexijt. Post complurium dierum comraorationem inde 
Ephesum eum navigasse statuemus; hinc se, diu etesiis 
retentum, Athenas traiecisse ipse dicit in ep. ad Att. VI, 8 
§ 4. Multo certe hoc verisimilius , quam Sida eum pedibus 
iter per provinciam fecisse Laodiceam uscjue, inde Ephesum 
progressum esse, Epheso Rhodum traiecisse, inde Ephesum 
revertisse, deinde profectum esse Athenas. — ()uodsi necessario 
statuendum est, eum Laodiceae fuisse, priusquam in Graeciam 
se contulerit — nempe Mescinium quaestorem iusserat Laodiceae 
se exspectare, ut rationes posset relinquere — potius credemus 
eum Epheso Laodiceam venisse, quod iter est paucorum dierum. 
Sed quid, si ego possum demonstrare, non ipsum Ciceronem 
cum Mescinio rationes contulisse? Quod nullo negotio possum: 
nam dicit ipse Cicero in ep. ad Mescinium anno 705 data''^ 

a) cf. Gic. Brut. I, 1; vide etiam Plut. Gic. 36. 

b) cf. ad fam. Y, 20, 2. 

yquod igitur fecissem ad urbem, si consuetudo pristina maneret, 
id quoniam lege lulia relinquere rationes in provincia necesse 
erat, easdemque totidem verbis referre ad aerarium, feci in 
provincia, neque.ita feci, ut te ad meum arbitrium addu- 
cerem, sed tribui tibi tantum, quantum me tribuisse numquam 
me paenitebit; totum enim scribam meum, quem tibi video 
nunc esse suspectum, tibi tradidi; tu ei M. Mindium fratrem 
tuum adiunxisti; rationes confectae me absente sunt tecum, 
ad quas ego nihil adhibui praeter lectionem: ita accepi 
librum a meo scriba, ut eundem acceperim a fratre tuo.« — 
Apparet igitur, Ciceronem non venisse Laodiceam; quare recte 
se habet nostra itineris descriptio. Quod si ita est, nihil est cur 
putemus Ciceronem complures dies Sidae commoratum esse: 
accessit ad hoc oppidum, ut ibi pernoctaret, similiter ut in 
navigatione superioris anni, cum Athenis Ephesum traiceret, 
ad Zostera, ad Ceo, Gyarum, Syrum, Delum eadem de causa 
navem appulerat'\ Fortasse igitur postero iam die, pr. non. 
Sext., Sida Rhodum navigare perrexit. 

4) Ep. ad Ap. Claudium m, 12. 

Est in § 4: »decedenti mihi et iam imperio annuo terminato 
ante d. in. non. Sext., cum ad Sidam navi accederem et mecum 
Q. Servilius**^ esset, litterae a meis sunt redditae. dixi statim 
Servilio — etenim videbatur esse commotus — ut omnia a me 
maiora exspectaret«. Ex universo huius epistulae argumento 
apparet litteras, quas hoc loco Cicero a suis se accepisse dicit, 
esse eas, quibus primum de factis Dolabellae et Tulliae sponsalibus 
Cicero certior est factus. Quod scribit »a meis«, ex eo con- 
cludendum esse videtur, eas litteras a Terentia et TuIIia missas 
esse; ac profecto primum de hac re nuntium ab illis mitti par 
erat. Fuit autem Dolabella Appii accusator*'^ qua de causa 
non iniuria Servilius audito nuntio commovebatur. Cumque 
ea res sine dubio Appio odiosissima esset, Ciceronis autem 
maxime interesset, ne nobilissimi viri gratiam benevolentiam- 
que amitteret, iure hanc ad Appium epistulam excusationis 
plenam eodem etiam illo die (3. Sext.) conscriptam esse viri 
docti statuisse videri possunt. Neque id tamen prorsus certum 
est. Nam non modo novam afSnitatem Cicero hac epistula 
excusat, verum etiam respondet ad Appii htteras, quibus ille 
eum de absolutione ambitus certiorem fecerat simulque paulo 



a) cf. ad Att. V, 12, 1. 

b) Servilius Appii in Asia negotia curasse videtur, saepiusque Ciceroni 
Appii litteras reddidit; cf. ad fam. III, 10, 2; 11, 1. 

c) cf. ad Att. VI, 6, 1; ad fam. U, 13, 2 extr; Vm, 6, 1. 

stomachosius sponsalia gratulatus erat ; cf. § l : »gratulor tibi 
prius — ita enim rerum ordo postulat — deinde ad me con- 
vertar«. § 2: »ego vero velim mihi Tulliaeque meae, sicut tu 
amicissime et suavissime optas, prospere evenire . . . 
neque enim tristius dicere quicquam debeo de ea re, quam 
tu ipse ominibus optimis prosequeris*. Apparet, Appii 
epistulam continuisse aiiquem nuntium de TuUiae sponsalibus: 
nec tamen prius quam a. d. III. non. SeXt. de ea re Cicero 
certior factus esse videtur, siquidem litterae a. d. III. non. Sext. 
a suis redditae fuerunt primae, quibus ille nuntius in Ciliciam 
perlatus est ; quapropter verisimile videri passit , Appii gratu- 
lantis sponsalia epistulam postea demum allatam esse: quod si 
ita est, Ciceronis responsum a. d. III. non. Sext. datum esse 
nequit. Id quod etiam sequi videtur ex verbis (§ 4): »dixi 
statim Servilio«, cum facile subaudiatur: »et nunc tibi scribo*. 
Fieri igitur potest, ut haec ad Appium epistula paulo post a. 
d. ni. non. Sext. Rhodo missa sit. Quamquam pro certo 
affirraari nequit, Appii epistulam post illum diem Ciceroni 
allatam esse: potuit enim Appius etiam ante facta sponsalia 
affinitatem gratulari aliquo tempore, cum ea res etiamtum 
Romae a Dolabella et mulieribus ageretur, sed ita ageretur, 
ut futura esse sponsalia appareret : quare utrum haec Ciceronis 
ad Appium epistula Sidae a. d. III. non. Sext. an paulo post 
Rhodi conscripta sit, non diiudicaverim. 

Ep. ad Atticupi VI, 6. 

Legitur in eius ep. § 1 : »Ego dum in provincia omnibus 
rebus Appium orno, subito sum factus accusatoris eius socer.« 
Nuntium igitur Cicero acceperat, Dolabellam sibi despondisse 
TuUiam, ipsius filiam. Qui nuntius Ciceroni allatus est a. d. 
III. non. Sext., cum ad Sidam navi accessisset, id quod apparet 
ex ep. ad fam. III, 12 § 4. Sequitur, ut aut ipso illo die haec 
adAtticum ep. data sit, aut certe non multo post: nam primam 
eam esse earum, quas postea Cicero ad Atticum misit quam 
de provincia decessit, perspicue cognoscitur ex iis, quae in § 3 
et 4 dicit de Coelio: »nos provinciae praefecimus Coelium: 
puerum, inquies e. q.s.« Vix igitur credemus, hanc ep. multo 
post traditam provinciam — tradenda autem erat a. d. III. kal. 
Sext. — datam esse. Sed cur Sidae a. d. III. non. Sext. epistulam 
scriptam esse minus libenter crediderim, causa haec est. Est 
in g 2 extr.: »de Hortensio te certo scio dolere, equidem ex- 
crucior: decreram enim cum eo valde familiariter vivere.« 
Quae verba quin ad nuntiatam Hortensii mortem spectent, 
equidem dubitare non possum. Nuntium vero de Hortensio 
niortuo non antea Cicero accepit quam Rhodum venit, id quod 

ipse nobis tradidit (Brut.1,1)- iCum e Cilicia decedens Rhodum 
venissem et eo mihi de Q. Hortensii morte esset adlatum, 
opinione omnium maiorem animo cepi dolorem'. Quibus 
verbis cur fides non habenda sit, equidem non video. Neque 
enim Tunslallio*^ assentiri possum quamvis ingeniose suspicanti, 
Ciceronem finxisse se Rhodi de Hortensii morte certiorem esse 
factum, quo pulcrius evaderet prooemium libri de oratoribus, 
cum et a clarissimo oratore et a nobihssima eloquentiae nutrice 
Rhodo initium caperet. Nam etsi illud recte se habet, Ciceronem 
non sine causa ab Hortensio exorsum esse, tamen consulto eum 
Rhodum hoc loeo commemorasse , ne minimo quidem epitheto 
ad insulae oratoriam laudem spectante significatur. Accedit 
argumentum ex temporum ratione petitum. Scimus enim 
Hortensium paulo pogt mortuum esse quam Dolabella sibi 
Tulliam despondit , quoniam M. Caelius in ea epistula**^ , qua 
gratulatur Ciceroni novam affinitatem, addit: ,Q. Hortensius, 
cum has litteras scripsi, animam agebat'. lam cum de factis 
sponsalibus Cicero a. d. III. non. Sext. demum Sidae certior 
factus sit, si recte supra statuimus eum brevissimo spatio 
interiectoSidaRhodum perrexisse, nonne prorsus verisimile est, 
de morte Hortensii ei Rhodum^ allatum esse? Quod si ita est, 
sequitur ut haec ad Atticum ep. paulo post a. d. III. non. Sext. 
Riiodo data sit. Sed sunt, qui censeant Ciceronem in hac 
epistula non loqui de Hortensio mortuo, sed deHortensioaegroto, 
ita ut, etsi de morte nuntius Rhodi demum Ciceroni allatus sit, 
haec tamen epistula antea data esse possit. Ad quod probandum 
ipsam illam Caelii epistulam afiferunt, in cuius extrema parte 
exstat: ,Hortensius . . . animam agebat'. Sic Schuetzius in 
editione epistularum secundum temporis ordinem dispositarum*^ 
ad verba Ciceronis supra allata (,de Hortensio te certo scio 
dolere e. q. s.') haec adnotat: ,de Hortensio] quem animam 
agere scripserat Caelius ep. 272''*^. Concedamus paulisper fieri 
posse, ut Cicero in epistula ad Atticum data respiciat ad nuntium 
a Caelio acceptum : quaerendum igitur est , quando Ciceroni 
illa Caelii epistula reddita sit. Quodsi verum est — de quo 
iure quidem dubitari nequit — de morte Hortensii Ciceronem 
Rhodi demum certiorem esse factum, ne haec quidem epistula, 
quae nuntium de propinqua morte continet, Ciceroni multo 
ante allata esse potest quam Rhodum venit. Nam constat 
Hortensium perpaucos tantum dies aegrum fuisse ; est enim in 



a) £p. ad Middlet. p. 56. 

b) ci. ad fam. VIII, 13 extr. 

c) m, 299. 

d) cf. etiam Drumann VI, 181, 79. 

Bruto: ,idem quarto et sexagesimo anno, perpaucis ante 
mortem diebus, una tecum socerum tuum defendit Appium">. 
Atque non ante a. d. III. non. Sext. Gaelii epistulam Ciceroni 
redditam esse, facile demonstrari potest: erat enim in ea 
nuntius de factis Dolabellae et TuUiae sponsalibus ; de iis autem 
Cicero a. d. III. non. Sext. Sidae demum certior factus est per 
litteras suorum, id quod cognoscitur ex ep. ad fam. in, 12 §4; 
quodsi illo die a Terentia et Tullia tantum de ea re Cicero 
litteras accepit, Caelii epistula eundem nuntium continens 
postea demum Ciceroni allata est; ex quo sequitur, ne de 

{)ropinqua quidem Hortensii morte Ciceronem tum quicquam 
egisse. Sed fac Caelii epistulam fuisse inter eas litteras, quas 
a. d. III. non. Sext. Sidae Cicero de sponsalibus ,a suis' se ac- 
cepisse dicit, quid inde? Nihil aliud nisi hoc: fieri posse, ut 
Cicero statim a. d. III. non. Sext. Sidae hanc ad Atticum epis- 
tulam conscripserit : fieri posse, inquam: nam erat Cicero in 
itinere, ad Sidam navi accessisse videtur ut ibi pemoctaret; 
quam ob rem multo est verisimilius , eum non ad Sidam, 
sed paucis diebus post, cum Rhodi constitisset, epistulam Attico 
scripsisse. lam illud consideres, num facile cogitari possit, 
Ciceronem illo Caelii nuntio (,animam agebat') commotum esse, 
ut Attico haec nuda verba scriberet: ,de Hortensio te certo 
scio dolere, equidem excrucior: decreram enim cum eo valde 
familiariter vivere'. Nonne putas eum unosaltem verbo indicasse 
se nuntium de propinqua Hortensii morte accepisse ? Equidem 
non dubito, quin futurum non fuerit ut Cicero haec verba 
scriberet, nisi accurate de Hortensii morte edoctus esset existi- 
massetque Atticum quoque de ea re certiorem esse factum. 
Quin, si consideramus Ciceronem ea epistulae parte, quae 
proxime haec verba antecedit, aperte respondere ad Attici aii- 
quam epistulam, iure fortasse statui potest, etiam de Hortensii 
morte in flla Attici epistula scriptum fuisse: sic enim optime 
inteilegitur, cur tam paucis verbis atque quasi praeteriens uicero 
hanc rem attigerit. Quibus omnibus in unum collectis adducor, 
ut paulo confidentius hanc ad Att. epistulam Rhodo datam 
esse statuam. 

Ep. ad M. Caelium II, 15. 

Hanc quoque epistulam Cicero postea dedit quam de pro- 
vincia decessit; cf. §4: ,ego de provincia decedens quaestorem 
Coelium praeposui provinciae'. Respondet autem ad Caelii 
epistulam VIII, 13, qua ille sponsalia gratulatus erat. Eam 
ante a. d.in. non.Sext. Ciceroni allatam esse non posse supra 



a) Cic. Brut. 94, 324; cf. etiam 64, 230. 

demonstravimus ; num vero fuerit inter eas epistulas quas illo 
die Cicero de sponsalibus accepit, nec affirmari nec negari 
potest. Quare utrum Ciceronis responsum a. d. ni. non. Sext. 
bidae an paulo post Rhodi conscriptum sit, diiudicari nequit. 
Quorum tamen posterius mihi verisimiUus esse videtur; nam 
si ea recte se habent, quae supra de Ciceronis itinere exposui, 
vix credemus ad Sidam Ciceronem plures epistulas composuisse. 

5) Ep. ad Appium III, 13. 

Hac epistula Cicero gratias agit Appio propter operam in 
decernendis supplicationibus enixe navatam. De decreta autem 
supplicatione Cicero anlea est certior factus quam de factis 
Tulliae cum Dolabella sponsalibus; nam in ep. ad Att. VI, 7 
ante exeuntem Quintilem data scribit: ,Rhodum volo puerorum 
causa, inde quam primum Athenas, etsi etesiae valde reflant; 
sed volo his magistratibus, quorum voluntatem in supplicatione 
sum expertus'. Facile igitur concludere aliquis possit hanc ep. 
(in, 13) ante III, 12 esse datam; atque Hofmannus quidem id 
probare studuit'\ neque tamen mihi persuasit. Legitur enim in 
ep. in, 13 §2: ,vellem ita fortuna tulisset, ut quanti ego omnes 
tuos, tanti tu meos facere posses; quod tamen ipsum, nescio 
qua permotus animi divinatione, non despero. sed hoc nihil ad 
te, nostrum est onus. illud velim sic habeas, quod intelleges, 
hacre novata additum potius aliquid ad meum erga te 
studium, quo nihil videbatur addi posse, quam quicquam esse 
detractum'. Nonne apparet haec ad Dolabellam et ad facta 
sponsalia pertinere? Nam quod Hofmannus putat, esse hoc loco 
sermonem de Tullia, de Terentia iisque Ciceronis familiaribus, 
qui vellent TuIIiam Dolabellae coUocare, spectare illa verba 
non ad facta sponsalia, sed ad iniquos sermones de consilio 
mulierum iam antea sparsos, id nuilo modo credere possum. 
Quaenam est ea res novata, qua adeo nihil detractum de 
suo erga Appium studio esse Cicero scribit, ut potius additum 
aliquid ad amorem esse videatur? Nempe sponsaiia, de quibus 
in ep. III, 12 isdem fere verbis scripserat: ,sic habeto tamen, 
nisi iam tunc omnia negotia cum summa tua dignitate dili- 
gentissime confecissem, tametsi nihil videbatur ad meum erga 
te' pristinum studium addi posse, tamen hac mihi adfinitate 
nuntiata non maiore equidem studio, sed acrius, apertius, signi- 
ficantius dignitatem tuam defendissem . . . adfinitas nova curam 
niihi adfert cavendi, ne quid de sunimo meo erga te amore 
detractum esse videatur'. Apparet illa verba aliter explicari 



a) Frid. Hofmanni de origine belli civilis Caesariani comm. Berol. 
1857 p. 84, 85. 

(Sternkopf). 1* 

non po3se; apparet etiara, epistulam m, 13 post m, 12 esse 
scriptam: neque enim tam leviter et quasi praeteriens Cicero 
hanc i^em, qiiae iure Appio odiosissima erat, commemoravisset, 
nisi iam antea (epistula m, 12, quae tota fere in excusatione 
vei^satur) eam causam plurimo sudore ac labore defendere 
studuissel» Accedit alterum argumentum: nihil in ep. UI, 13 
de iudicio ambitus legitur*>; atqui, si ea epistula ante III, 12, 
i. e. ante acceptum de absolutione nuntium, scripta esset, 
urbanitatis erat quaerere, quemnam exitum illud iudicium 
habuisset, vel potius affirmare, sine dubio tam bonum et 
nobilem civem omnium iudiciis absolutum esse. Certe Cicero 
eam rem, in epistula praesertim ad Appium, non omisisset. 
Sed data est post m, 12: antea absolutionem gratulatus Cicero 
erat, iure igitur tum tacet. Quid vero causae fuerit, cur tam 
tarde Cicero Appio gratias egerit, etsi incertum est, tamen con- 
iectura assequi licet. Exspectavit sine dubio Cicero post allatum 
de decreta supplicatione nuntium, dum quid certius de exitu 
iudicii aflferretur, ut simul et gratulari Appio et gratias agere 
posset. Sed subito satis inopportune de factis sponsalibus 
certior fit: iam nihil antiquius nabet, quam ut cum gratulatione 
verbosam novae affinitatis excusationem struat ; gratias propterea 
singulari epistula agit, ut apertius et significantius Appio 
ostentet, quanti eum faciat quamque non recte ille suum 
amorem suspectum habeat. Quin si verum est, quod ipse 
Cicero in ep. III, 13 § 1 dicit: ,quis enim ad me non perscripsit, 
te non solum auctoritate orationis, sententia tua . . . sed etiam 
opera, consilio, domum veniendo, conveniendis meis nullum 
onus officii cuiquam reliquum fecisse?* apparet eum multis 
demum de Appii insigni opera epistulis acceptis, non primo 
statim allato nuntio has litteras misisse. Fieri etiam potuit, ut 
de Appii officio paulo tardius certior fieret; in epistula quidem 
a Caelio de decretis supplicationibus missa (VIII, 11) nuIIaAppii 
mentio fit; ac ne ad hanc quidem epistulam Cicero ante ine- 
untem Sextilem rescripsit (est enim ep. ad Caelium H, 15, de qua 
supra egimus, rescripta ad Caelii epistulas Vm, 11 et VIII, 13). 
Sed utut res se habet, certe haec gratiarum actio Appio post 
ep. m, 12 missa est. Neque tamen cumBaitero et Wesenbergio 
editoribus ad mensem Septembrem eam retulerim; tam tarde 
Ciceronem cuiquam de ea re epistulam misisse persuadere mihi 
non possum: Schuetzium potius et Gruberum secutus perbrevi 



a) Mense lunio iam Cicero cognoverat Appium ambitus reum esse 
factum^ cf. ad fam. III, 11 § 1 et 2. 

tempore post ep. in, 12, mense etiam Sextili (ineunte), has 
litteras datas esse puto*\ 

6) Quo die Cicero Rhodo profectus sit, ut Ephesum traiceret, 
ne coniectura quidem assequi licet. Nulla exstat epistula, quae 
post illas, quas supra circa ineuntem Sextilem datas esse 
demonstravimus, a Cicerone autSextili aut Septembri missa sit: 
proxima kal. demum Octobr. conscripta est, ep. ad Att. VI, 8, 
quam Cicero dedit Epheso conscendens. Ex ea intellegitur, pr. 
kal. Oct. eum ,domi Ephesi' Attici aliquam epistulam accepisse ; 
quot vero dies tunc Ephesi iam sit.commoratus, obscurum est. 
Legitur autem in eius ep. § 4: ,nos etesiae vehementissime 
tardarunt; detraxit XX ipsos dies etiam aphractusRhodiorum.' 
Quae verba Drumannus'^ sic interpretatus est: »Auf der Fahrt 
von Rhodus nach Ephesus verlor Cicero zwanzig Tage, weil der 
Wind ihn nicht begiinstigte und er bei der schlechten Bauart 
der rhodischen Schiflfe ohne Verdeck und der ubrigen oft an- 
Iegte«*^. Vereor ne haec explicatio minus recte se habeat; nam 
etesiae sub caniculae ortum exoriri solebant, id est circiter 
medium Quintilem anni Caesariani. Respondent autem, si 
Idelerum sequimur'*^ idus Quintiles anni Juliani ei diei anni u. 
c. 704, qui notatur a. d. IV. kal. Sept. Sub exitum igitur 
mensis Sextilis et per Septembrem anni 704 etesiae flavisse 
videnturj per totum autem Sextilem Ciceronem Rhodi mansisse, 
deinde mensem Septembrem in itmere Rhodo Ephesum con- 
sumpsisse vix est verisimile, praesertim cum ipse Cicero in ep. 
ad fam. H, 17 § 1 scribat: ,commoraturum me nusquam sane 
arbitror'. Rectius fortasse Schuetzius®^ verba illa de aphracto 
Rhodiorum vult intellegi ,de mora huius navigii, quod vel 
tardius accesserat, vel reficiendum erat', ita ut Ephesi Cice- 
ronem et etesiae retinuerint et aphractus Rhodiorum tardarit. 



a) Est in fine huius epistulae: ,cum haec scribebam, censorem iam 
te esse sperabam*. In ep. III, 12 nihil de Appii munere censorio legitur, 
quodcontra epistulis JII, 10 et 11 clausulae similes adiectae sunt. Sed 
nihil inde de serie epistularum concludi potest. Prorsus falsum est 
putare Ciceronem, cum ep. III, 12 scriberet, iam certiorem esse factum 
de Appii creatione: quod si ita esset, sine dubio Cicero ^atulatus esset 
aut certe praescripsisset epistulae: M. Cic. App. Pulchro Censori S; cf. 
praescriptionem ep. III, 11* Ceterum vide, quae infra (ad 8) de hac re 
exposita sunt. 

b) VI, 181. 

c) Respexit sine dubio Drumannus ep. ad Att. V, 12 § 1 ; 13 § 1, ubi 
de imbecillitate aphractorum Bhodiorum est sermo. 

d) Ideler, Handbuch der math. u. techn. Chron. II, 116. 

e) in, 314. 

Quod si ita est, per magnam certe SeptemMs partem Gcero 
Ephesi commoratus est 

7) Non alienum esse videtur de Attici itinere Epirotico 
paulo accuratius disserere. Bfense Bfaio a. u. c. 703, cum Cicero 
ab urbe proficisceretur, ut in provinciam se conferret, Atticus 
Romae fuit, id quod apparet ex ep. ad Att. Y, 1 § 2. Sed 
cogitasse eum ilio iam tempore de relinquenda urbe nec Cice- 
ronem id ignorasse, ex eiusdem ep. § 5 cc^oscitur'^ Idibus 
Maiis Cicero ab Attico quaerit, quam diu Romae futurus sit^\ 
ne frustra litteras Romam mittat Deinde mense Haio et lunio 
saepius se suspicari scribit iilum iam esse profectum*\ quin 
epistulae V, 9 et 10 ita conscriptae sunt, quasi dubium non 
esset Atticum abesse ab urbe. In quo errasse Ciceronem apparet 
ex ep. V, 11 ineunte Quintili data, in cuius § 1 se comperisse 
significat Atticum etiam Romae commorari'^ Mense demum 
Sextili iterum Cicero dubitat, utrum profectus Atticus sit necne*\ 
Atque usque ad ineuntem Sextilem certe is Romae fuit; erat 
enim in aliqua eius epistula, quae a. d. XIIII. k.Sext. data erat 
atque Ciceroni reddita est mense Septembri'^, circ. kal. SexL 
eum in Epirum iturum esse. A. d. m. non. Sext. nondum 
profectus erat: accepit enim Cicero a. d. XI. kal. Oct Attici 
quandam epistulam »septimo quadragesimo die R o m a celeriter« ; 
data igitur erat a. d. m. non. Sext: sed in ea epistula de 
itinere Epirotico eiusmodi verbis scriptum erat, ut Cicero con- 
cludere posset eum consilium suum iam perfecisse^>. Tamen 
Atticus impeditus esse videtur , quominus ineunte SextiU pro- 
ficisceretur. Nam quam Attici epistulam Cicero a. d. V. kal. 
lan.''^ accepisse se dicit, ea ineunte demum Octobri data esse 
potest, id quod facile est demonstrare: primum enim post a.d. 
X. kal. Oct. eam datam esse apparet inde, quod in ea Atticus 
quaesiverat, num Cicero accepisset litteras suas Laenii pueris 
traditas'^ quas litteras a. d. X. kal. Oct. conscriptas esse cog- 
noscitur ex ep. V, 21 § 4. Deinde quae in ea inerant iucunda 
de Caesare deque senatus decretis'^ ea pertinent ad senati- 



> 



a) cf. etiam V, 4, 1 et 3. 

b) cf. V, 5, 2. 

c) cf. V, 6, 2; 7, 1; 8, 2 et 3. 

d) cf. etiam V, 12, 8; 13, 3. 

e) cf. V, 17, 1. 

f) cf. V, 18, 1. 

g) cf. V, 19 § 1. 

E) cf. y, 20 § 8. Ceterum legendum est XV. kal. lan.; sed ad 
nostram quaestionem nihil id refert. 

i) cf. V, 20 § 8. ^ 

consulta pr. kal. Oct. facta, de quibus etiam Caelius Roma 
miserat ep. Vlll, 8. Apparet igitur mense demum Octobri 
hanc de rebus urbanis Attici epistulam datam esse posse : nec 
tamen ex Epiro missa erat, quoniam accepta ea Cicero scribit'^* 
,tuas etiam Epiroticas litteras exspecto'. Sequitur, ut ineunte 
Octobri Atticus aut etiamtum in urbe commoratus sit aut in 
itinere fuerit: certe in Epirum tum non perven^rat. Videtur 
autem eo venisse mense Novembri aut Decembri, quoniam idibus 
demum Februariis a. u. c. 704 Cicero scribit''^: ,te in Epirum 
salvum venisse . . . gaudeo'. Habebat autem illo tempore 
Cicero duasAttici epistulas, quarum alteram Atticus statim post 
adventum (,nauseans Buthroto') dederat, altera paulo recentior 
erat, ut coUigendum est ex ep.V, 21 §3 extr. et 4. Recentiorem 
autem Cicero acceperat Iconii, cum in itinere esset Tarso Laodi- 
ceam. Quod iter ingressus erat nonis Januariis, confecerat a. 
d. in. id. Febr.*^; atgue quoniam Iconium in medio fere itinere 
situm est, exeunte Januario recentior Attici epistula ei tradita 
esse videtur. Cumque de ea Cicero dicat: ,acceperam autem 
satis celeriter', apparet mense Decembri eam datam esse; nam 
minus certe duoous mensibus perlata est, quoniam ne Romanae 
quidem epistulae plus duos menses in itinere esse solent. 
Quod si ita est, illa Attici epistula, quae Buthroto data erat, 
aut ipsa quoque ad Decembrem (ineuntem) aut ad Novem- 
brem referenda est. — Quando vero ex Epiro rursus profectus 
sit, accurate constitui nequit. Nam quod Cicero mense 
Junio et Quintili suspicatus est, eum iam Romam redisse'*^ 
id falsum fuit. Immo ex Epiro Atticus non statim in Italiam 
revertit, sed Athenas se contulit, mense Junio ut videtur ; scribit 
enim Cicero ineunte Sextili**: ,sed heus tu nvQodg slg Sijfiov 
Athenis?' Certe Atticus per Sextilem et Septembrem in itinere 
fuit: ultimo mensis Septembris dieCicero accepit ab eo epistulam, 
qua nuntiatum erat'^ eum feliciter navigasse, guae epistula 
Brundisio data esse videtur^^; atque pr. id. Oct. tlicero cogno- 
vit*"^ Atticum a. d. XII. kal. Oct. (= l9.Sept.) Romam venisse. 

8) Epp. ad fam. VIII, 12 et 14. 

Epistulam VIII, 12 iure viri docti mense Septembri datam 



a) cf. V, 20, 9. 

b) cf. V, 21, 1. 

c) cf. V, 21, 4 et 7. 

d) cf. VI, 3,3; 4, 2; 5, 1. 

e) cf. VI, 6, 2; cf. etiam VII, 1 extr. 

f ) cf. VI, 8, 1. 

g) cf. VII, 1, 1. 
h) cf. VI, 9, 1. 

esse putant, idque Langio*^ quoque probatur. Nara legitur in 
eius ep. § 3: ,insolentissimi homines summis Gircensibus 
1 u d i s meis postulandum me lege Scantinia curant. vix hoc erat 
Pola elocutus, cum ego Appium censorem eadem lege postulavi. 
(juod melius caderet nihil vidi; nam sic est a populo et non 
infimo quoque adprobatum, ut maiorem Appio dolorem fama 
quam postulatio attulerit. praelerea coepi sacellum, in domo 
quod est, ab eo petere'. Quos hoc loco Caelius commemorat 
summos suos Circenses ludos, sunt ii ludi Romani, qui Caelio 
aedili curuli curandi erant; qui quoniam a pr. non. Sept. usque 
ad a. d. XII. k. Oct. (= 4.— 19. Sept.) celebrari solent, necesse 
est hanc epistulam aut intra idem illud temporis spatium aut 
paulo post datam esse. Nam de his rebus eodem fere tempore, 
quo factae sunt, Caelium certiorem fecisse Ciceronem, inde 
apparetquoddicit: ,praeterea coepi ... ab eo petere'. Dubitari 
igitur nequit, quin haec ep. ad mensem Septembrem sit referenda. 

Epistulam VIII, 14 vero post VIII, 12 datam esse, praeter 
Langium omnes viri docti ex utriusque epistulae argumento 
concluserunt. Neque quod ita iudicaverunt, propter coniecturam 
tantum factum est, quam editores in textum receperunt. Quam- 
quam quin verissima sit illa coniectura nemo dubitabit. Praebet 
enim in extr. ep. VIII, 12 codex Mediceus: ,scis Domitio diem 
tumorae est exspecto valde et quam primum videre cupio*. 
Quod Victorius sic correxit: ,scis Domitio diem timori esse. te 
exspecto valde et quam primum videre cupio'. Nunc in edi- 
tionibus exWeiskii coniectura legitur: ,scis Domitio (comitiorum) 
diem timori esse. te exspecto e. q. s.'; quae verba si recte se 
habent, docent eo tempore quo ep. VUI, 12 scripta est, i. e. 
mense Septembri, comitia auguri creando nondum habita esse. 
Nam in locum Hortensii mortui auguratum petiverunt et L. Do- 
mitius Ahenobardus et M. Antonius, quorum alter ab optimati- 
bus, alter a Caesare adiuvabatur. Atque quoniam in ep. VIII, 
14 § 1 legitur, Domitium repulsam tulisse, Antonium creatum 
esse, prorsus verisimile est et illam coniecturam recte se habere, 
et epistulam VIII, 12 paulo ante comitia, ep. VIII, 14 paulo 
post esse datam. Sed, — confiteor — si ex sola illa coniectura 
efficeretur, ut ep. VHI, 14 post VIII, 12 esset ponenda, iure 
aliquis aliis argumentis commotus aliter statuere posset. At 
accedit alterum gravissimum argumentum. Scribit enim Caelius 
in ep. VIII, 12 se, cum summis Circensibus ludis Appii opera 
lege Scantinia (de nefanda Venere) accusatus esset, statim illum 
eadem lege postulasse. Ad quem nuntium aperte Caelius in 



a) L. Lange, Eam. Alterthtlmer, m.Bd. 2. Aufl. Berl. 1876 p. 402, 7. 

ep. VIII, 14 respicit, cum dicit : ,prope oblitus sura quod maxime 
fuit scribendum: scis Appium censorem hic ostenta facere: de 
signis et tabulis, de agii modo, de aere alieno acerrime agere? 
persuasum est ei, censuram lomentum aut nitrum esse: errare 
mihi videtur; nam dum sordis eluere vult, venas sibi omnis et 
viscera aperit. curre per deos atque homines ! et quam primum 
haec risum veni, legis Scantiniae iudicium apud Drusum 
fieri, Appium de tabulis et signis agere; crede mihi, est pro- 
perandum!' Quid igitur? Nonne aperte haec verba docent, 
epistulam VDI, 14 post ludos Circenses, post ep. VIII, 12 missam 
esse? Quonam modo Cicero intellegere potuit, quae oppositio 
intercederet inter legis Scantiniae iudiciura et severas illas 
Appii censoris actiones, nisi antea de eo iudicio certior erat 
factus? Per opposilionem autem Gaelium ea verba coniunxisse, 
ut significaret Appium etsi ipsum foedissimae rei accusatum 
tamen quam acerrime se gerere in censura, quis est qui neget? 

Apparet igitur, iniuria Langium existimare epistulam VIII, 
14 ante VIII, 12 esse datara; atque ne ad mensem Junium vel 
ineuntem Quintilem eam referamus, quod vult Langius'^, aliis 
quoque causis impedimur. 

Nam illo tempore Appium nondum censoris munere functum 
esse demonstrare mihi videor posse. Quamquam Langius qui- 
dem''^ iam ineunte Maio censores (Appium et Pisonem) creatos 
esse putat, commotus iis, quae in epp. ad fam. in, 10 et 11 
de ea re leguntur. Scribit enim Cicero ineunte mense Maio 
(III, 10 § 3): ,si vero effeceris, ut censores creentur ... (§ 11): 
,te enim ut spero propediem censorem audiemus'. Cognoverat 
igitur Gicero, velleAppium censuram petere; sed quod putabat 
brevi se de creatione certiorem factum iri, errabat. Nam 
epistulae 111,11 praescribit: ,Appio Pulchro, ut spero, censori 
s.' atque similiter in extr. ep. legitur: ,vale et in censura — 
si iam es censor ut spero — de proavo multum cogitato 
tuo'. Ex quo apparet, usque ad exeuntem Junium (nam exeunte 
fere Junlo ep. III, 11 data est) nihil certi Ciceroni de ea re 
allatum fuisse. Inde vero, quod Gicero urbanitatis, ne dicam 
adulalionis''^ causa sibi cordi esse Appii dignitatem his epistulis 
ostentat, de tempore creationis nihil concludi debet. Sperabat 



a) 1. 1. p. 396, 5. 

b) 1. 1. p. 397, 8. 

c) Quantopere Ciceronis interfuerit cavere, ne Appii, hominis nobilis- 
simi eiusdemque amici Bruti Pompeique, a ae alienaret voluntatem satis 
constat. De ep. ad Appium III, 10 ipse Cicero Caelio ecribit (ad fam. 
U, 15, 2): ,quid si meam legas, quam ego tum ez tuis litteris misi ad 
Appium? sedquid agas? sic viviturh 

certe mense Junio Appiura iam esse censorem, sed sperabat 
tantum, ut cognoscitur ex iis epistulis quas postea misit. Nam 
ineunte Sextili, cum Appio gratularetur absolutionem ambitus 
(III, 12), nihil de munere censorio addidit, ut facile conicere 
possis, certiorem eum esse factum aut comitia dilata esse aut 
falsum fuisse quod antea putarat tam mature ea habitum iri. 
Quod eo est veri similius, quia in ep. IIF, 13, quae post in, 12 
missa est, denuo, etsi paulo tum confidentius, clausulam adicit : 
,cum haec scribebam, censorem iam te esse sperabam*. Apparet 
enim ex his yerbis certe non multo ante datam hanc epistulam 
secundum Giceronis opinionem Appium censorem factum esse 
posse. Quamobrem iure mihi videtur de Boor'^ statuisse mense 
demum Sextili censores anni u. c. 704 creatos esse^\ 

Nissenus*^ aliud etiam respiciendum esse censet. Superiore 
enim anno de stipendio Pompei relatum est a. d. XI. kal. Sext. 
(= 22. Quin^ cf. ad fam. VIII, 4 § 4) ; de eadem re hoc quo- 

?ue anno in senatu ,actura est, sed extracta res esse videtur 
lurionis intercessione, quara remisisse eum legiraus in huius 
pp. (VIII, 14) § 4: ,Curio noster sapienter id, quod remisit de 
stipendio Pompei, fecisse existimatur'. Ne hoc quidem L^ngii 
opmioni favere videtur. 

Sed gravissimum hoc est, quod idem Nissenus"^ monuit. 
Scripsit Caelius in hac ep. Appium censorem acerrime de 
sumptu tabularum et signorum coercendo agere coepisse (,prope 
obiitus sum quod maxime fuit scribendum: scis Appium cen- 
sorem e. q. s.'). Quod Cicero ne sibi quoque molestum esse 
posset , veritus esse videtur ; nam in ep. ad Att. VI, 9 § 5 satis 
aperte eo nuntio se commotum esse significat: ,tu nuhi . . . 
perscribes . . de censoribus, maximeque de signis, tabulis, quid 
fiat, referaturne'. Dubitari igitur nequit, quin statim post 
acceptam Caelii epistulam de ea re Cicero Atticum percontatus 
sit; cumque epistula ad Att. VI, 9 idibus Octobribus data sit 
Athenis, Caelii litteras ad mensem Septembrem referendas esse 
prorsus est verisimile. 

Quin accurate iam, quo die Roma missae sint, demonstrare 
me posse puto. Scimus enim ex ep. ad fam. XIV, 5 Giceroni, 
cum pr. id. Oct. Athenas venisset, multas amicorum epistulas 
esse traditas; cf. § 1: ,Pr. id. Oct. Athenas venimus . . . de 
nave exeuntibus nobis Acastus cum litteris praesto fuit u n o e t 
vicesimo die, sane strenue . > cognovi enim ex multorum 



a) In libello cui inscripsit ,Fa8ti censorii' p. 94. 

b) Ei Mommsenos assentitur Bdm. Staatsr. II, 1 (1874) p. 325, 2. 

c) cf. Sybel, Histor. Zeitschr. Bd. 46 p. 69, 2. 

amicorum litteris, quas attulit Acastus, ad arma rem 
spectare*. Quae extrema verba optime quadrant in Caelii 
epistulam (VIU, 14), in cuius §2 legitur: ,de summa re publica 
saepe tibi scripsi me annuam pacem non videre, et quo propius 
ea contentio, quam fieri necesse est, accedit, eo clarius 
id periculum apparet . . . sic illi amores et invidiosa coniiinctio 
non ad occultam recidit obtrectationem , sed ad bellum s^e 
erupit.* Quo magis mihi est persuasum fuisse Caelli epistuiam 
inter eas, quas pr. id. Oct. Acastus attulit amicorum litteras. Atque 
quoniam Acastus ante 21 dies Roma profectus erat, sequitur 
ut dies missarum Caelii litterarum sit a. d. VIII. kal. Oct. (= 
23. Sept.), quippe quo die tabellarius iter ingressus sit. Optime 
igitur se habet, quod supra exposuimus, epistulam VIII, 14 
post ludos Circenses datam esse ; atque iam licet ipsam quoque 
epistulamVin, 12 certis terminis circumscribere. Nam quoniam 
in ea ludorum Romanorum fit mentio, cum ante ep. VIII, 14 
necesse sit eam scriptam esse, habemus terminos pr. non. Sept. 
et VIII. k. Oct. (= 4.-23. Sept.)->. lam de epistula VIII, 14 
me ita exposuisse spero, ut nemini dubium esse possit, quin 
mense Septembri data sit. Nam quod argumentum disertis 
verbis Langius aflfert ad suam fulciendam opinionem: »Cic. ad 
fam. Vni, 14: geschrieben nicht im September, zu welcher Zeit 
man einen ^artherkrieg nicht mehr furchtete, sondern im Juni 
oder Anfang Juli* — id certe non ita est comparatum, ut 
contra nostram argumentationem valeat. Spectat autem Langius 
ad extrema epistulae verba: ,ad summam, quaeris, quid putem 
futurum: si alteruter ad Parthicum bellum non eat, video 
magnas impendere discordias (sc. inter Caesarem et Pompeium)'. 
Cohcedendum est ineunte Junio magnum in Syria bellum 
fuisse*'^ quod imminere mullo ante plurimis locis Cicero scripsit®^; 
concedendum etiam est ante Sextilem ,incredibili felicitate' 
hostem iam discessisse'*^; sed venerant Parthi hoc anno, ut 
superiore venerant, disce.sserant ut superiore anno*^,* quid vero 
eos impediebat quominus redirent? Minime finituin erat beilum 
Parthicum et Crassi mors etiamtum ulciscenda. Recte igitur 



a) Quonia>m circenfies extremis tantum ludorum Eomanorum diebus 
dabantur (e% a. d. XVI. ad a. d. XII. kal. Oct.), accuratius etiara ep. 
VIII, 12 compelli potest inter a. d. XVI. et Vlll. kal. Oct. (= 15.-23. 
Sept.). 

b) cf. ad Att. VI, 4, 1. 

c) cf. ad Att. V, 21, 2; VI, 1, 14; 2, 6; 3, 2. 

d) cf. ad Att. VI, 6, 3. 

e) cf. ad Att. V, 18, 1 ; 20, 2 et 3; 21, 2. 

(Sternkopf). 9 

Nissenus : »der Grund ist hinfallig, da ja Rom mit dem Parther- 
reich auf Kriegsfuss lebte«. Neque Caelius de impendente 
Parthorum incursione loquitur: hoc tantum dicit, nisi aut 
Caesar aut Pompeius iuberetur proficisci ad belhim cum 
Partiiis gerendum, fieri non posse ut bellum civile evitaretur. — 
Ceterum ad iustum rerum ordinem et apud Drumannum et apud 
Langium perturbandum plurimum contulerunt ea, quae in 
Caes. bell. gall. VIII, 50 Hirtius de itinere Caesaris tradidit, ut 
recte monet Nissenus'\ quod tamen accuratius exponere non 
est huius loci. 

9) Est in ep. ad Att.VI, 9extr.: ,idibus Octobribus has dedi 
litteras, quo aie ut scribis Caesar Placentiam legiones IV. 
quaeso quid nobis futurum est?' Attici epistula, qua hoc nuntiatum 
est, allata Ciceroni est pr. id. Oct., cum exisset in Piraeea, cf. 
§ 1. Acastum autem, qui eam attulit, Roma profectum esse 
a. d. VIII. k. Oct. (= 23. Sept.) apparet ex ep. ad Terentiam 
XIV, 5, ubi Cicero scribit Acastum 21 diebus iter confecisse. 
Attici igitur epistula ab Acasto allata conscripta est Roniae 
inter a. d. XII. et VIII. k. Oct. (19.— 23. Sept.); nam Atticum 
a. d. XII. k. Oct. Romam venisse supra docuimus. Apparet 
igitur exeunte Novembri Romae illum rumorem valuisse. Causa 
autem ilUus rumoris ea fuisse videtur, quod Caesar illo tempore 
ex ulteriore Gallia in citeriorem profectus erat; cf. Hirt. b. g. 
VIII, 50. 

10) cf. ep. ad Att. VI, 8 § 4. 

11) De Bibuli munere provinciali haec fere ex Ciceronis 
epistulis cognosci possunt. Decreta est Bibulo Syria provincia 
eodem ut videtur senatus consulto eademque lege, qua Ciceroni 
Cilicia, id est ineunte anno 703 Ser. Sulpicio M. Marceilo 
consulibus''^ Tardius autem Bibulus quam Cicero iter fecit: 
quod propterea eum facere dicebant, quod tardius vellet 
decedere*\ Exeunte Septembri nondum audiebatur esse 
in Syria*\ quamquam circ. idus Sext. ab Epheso in Syriam 
navi profectus erat**^ Quo vero tempore Bibulus Antiocheam 
venerit provinciamque acceperit, probabili coniectura assequi 
licet. Praeerat enim ante Bibulum Syriae C. Cassius, quaestor 



a) 1. 1. p. 67, 4. 

b) cf. ad fam. III, 3, 1 ; ad Att. V, 4, 2. 

c) cf. ad Att. V, 16 extr. 

d) ad Att. V, 18, 1 ; fam. XV, 1, 1. 

e) ad fam. XV, 3, 2. 

qui fuerat Crassi. Is paucis diebus ante'^ Bibuli adventura 
Parthos fugavit, id quod inde apparel, quod eodem tempore 
Cieero et de Cassii vietoria et de Bibuli adventu certior factus 
est*'^ Satis autem accurate definiri tempus illius victoriae 
potest; de quo eo magis quaerendum esse ducebafm, quod et 
Drumannum et Langium minus recte de eo iudicasse video. 

Turbatnr haec quaestio eo, quod locus aliquis in Ciceronis 
quadam epistnla molestissimo mendo corruptus est. Inde igitur 
est proficiscendum. Legitur in ep. ad Att. V, 21 § 2: ,quo 
autem die Cassii iitterae victrices in senatu recitatae sunt, 
id est nonis Octobribus, eodem meae tumultum nuntiantes'. 
Quae verba recte se habere nequeunt: nam neutra carum 
epistularum, de quibus hoc loco sermo est, tam celeriter Romam 
perferri potuit, ut non. Oct. in senatu recitaretur. Atque de 
Ciceronis quidem epistula hoc facile est demonstrare. Primam 
enim de Parthico periculo Cicero ad senatum dedit epistulam 
XV, 1, quoniam ipse in §2 aperte declarat, se non prius voluisse 
senatum soUicitare, quam certos de Parthis nuntios accepisset''^ 
Quam epistulam inter a. d. XIII. et XL kal. Oct. (= 18.— 20. 
Sept. 703) conscriptam esse hoc modo efficitur. Est in § 2: 
,a.d.XIIl.kal.Oct.cum exercitum in Ciliciam ducerem, in finibus 
Lycaoniae et Cappadociae mihi litterae redditae sunt a Tarcon- 
dimoto . . . (§3), et ob eam causam . . . exercitum ad Taurum 
institui ducere'. In ep. ad Att. V, 18, quae a. d. XL kal. 
Oct. data est'*^ legitur (§1): ,nos in Cappadocia ad Taurum 
cum exercitu ad Cybistra (sc;sumus)': apparet igitur epistulam 
ad senatum XV, 1 post a. d. XIIL sed ante a. d. XI. k. Oct. 
compositam esse, id quod confirmatur etiam verbis epistulae 
ad Att. V, 18 § 1 : ,his de rebus scripsi ad senatum e. q. s.' 
Sequitur, ut ea Ciceronis epistula (XV, 1) senatui ante mensem 
Novembrem reddita esse non possit, si quidem ,celeriter' pro- 
fectus erat tabellarius ille, qui 47. die Roma epistulam in castra 
ad Cybistra pertulit*\ — Deinde ut quo tempore Cassii litterae 
victrices sint datae statuere possimus, quaerendum est, quando 
ille Parthos vicerit. Cohaeret autem cum hac quaestione ordo 
rerum a Cicerone gestarum, quem propterea, quoad eius fieri 
potest, hac tabella proponam: 



a) cf. ad Att. V, 21 § 2; Cic. Philipp. XI, U, 35. 

b) cf. ad fam. XV, 4, 7 ; II, 10, 2. 

c) cf. etiam ad fam. XV, 3, 2; 9, 3. 

d) Id quod apparet ex ep. V, 19 § 1, quae ep. postero die data est; 
cf. ad Att. VI, 1, 1. 

e) ad Att. V, 19. 1.- 

Venit Cicero in castra ad Iconium 
posita ( Att. V, 20, 2 ; fam. XV, 4, 3). 

Ibi exercitum lustravit (Att. V, 20, 2). 

Inde profectus est (fam. III, 6, 6) 

Fuit cum exercitu in finibus Lycaoniae 
et Cappadociae (fam. XV, 1, 2) . 

Inde ad Taurum profectus castra ad 
Cybistra habuit aut 5 dies (Att. V, 
20, 2; fam. XV, 4, 6) aut triduum 
(fam. XV, 2, 3; cf. etiam Att. VI, 
2, 7); cerle in iis castris fuit (Att. 

V , JLo , V , A «'J ........ 

Inde iter in Ciliciam fecit; Tarsum 
advenit (Att. V, 20, 3) 

Tarso Amanum versus profectus est 
(fam. m, 8, 10) 

Castra habuit in agro Mopsuhestiae 
(fam. m, 8, 10) 

Cum ad Amanum pervenisset, ut 
hostes necopinantes opprimeret, 
simulavit se ab eo monte recedere: 
iter unius diei profectus castra posuit 
ad Epiphaneam (fam. XV, 4, 8) . 

Nocte reversus, oppressis hostibus 
imperator appellatus est (Att. V, 

Deinde aut 5 dies (Att. V, 20, 3) aut 
4 dies (fam. XV, 4, 3) moratus est 
in castris apud Issum ad arasAIe- 

XullLlll •••....*.. 

Inde profectus est ad Pindenissum 
oppugnandum (Att. V, 20, 4 et 5; 
fam. XV, 4, 10) 

Pindenissum oppugnavit 57 dies (Att. 
V, 20, 1; fam. XV, 4, lOj; cepit 
ipsis Saturnalibus (V, 20, 1); ergo 
obsessa urbs est 

Pindenisso capto Tarsum se recepit; 
Tarso profectus est (V, 21, 7) . . 

Laodiceam pervenit (Att. V, 21, 4) . 



VIL k. Sept. = 24. Sext. 
ffl* > » = 28^ > 
pr. » > = 29. > 

xm. k. Oct. = laSept. 



XI.etX.k.Oct.=:z20.21.Sept. 
m. non. Oct. = 5. Oct. 
non. Oct. = 7. Oct. 
VIII. id. Oct. = 8. Oct. 



IV. id. Oct. =r i± Oct. 



m. id. Oct. = 13. Oct. 



(14.— 17. Oct). 



(18. Oct.). 



21. Oct.— 17. Dec. 

non. Jan. = 5. Jan. 
m. id. Febr. = ll.Febr. 

Jam videamus ea quae de Cassii rebys apud Ciceronem 
leguntur. Ac primum quidem in ep. ad Att. V, 18 § 1 Gicero 
scribit: ,Bibulus nondum audiebatur esse in Syria; Cassius in 
oppido Antiochiae cum omni exercitu; nos in Cappadocia ad 
Taurum cum exercitu ad Cybistra; hostis in Cyrrhestica, quae 
Syriae pars oroxima est provinciae meae'. Haec scripta sunt 
a. d. XI. k. Oct. (= 20. Sept.); eo igitur die Cicero nondum 
cognoverat Cassium circumsederi a Parthis (Antiochea autem 
a Cybistris minus 200 m. p. abest, ut quattuor vel quinque 
diebus tabellarius potuerit illud iter conficere'^. Tamen circa 
hoc tempusParthi ad Antiocheam accesserunt; nam paulo post 
a. d. XI. k. Oct. in ipsis etiam illis castris ad Cybistra Cicero 
de ea re certior factus esse videtur: in ep. enim ad Catonem 
XV, 4 postquam exposuit, se propter rationem belli quinque 
dies ad Cybistra moratum esse ibique regem Ariobarzanem insidiis 
liberasse, pergit in § 7 : ,interea cognovi multorum litteris atque 
nuntiis, magnas Parthorum copias et Arabum ad oppidum 
Antiocheam accessisse . . . quare cum viderem . . . Parthorum 
copias . . . non longe a finibus esse Ciliciae, quam potui maximis 
itineribus ad Amanum exercitum duxi.' Sine dubio de quibus 
hoc loco dicit nuntiis, iidem sunt atque ii, propter quos m ep. 
ad Att. V, 20 § 2 extr. scribit se a castris ad Cybistra in Ciliciam 
indeque ad Amanum esse profectum, quamquam hic de Cassio 
tacet; sunt enim verba: ,cum dies quinque ad Cybistra castra 
habuissem, certior sum factus Parthos ab illo aditu Cappadociae 
longe abesse, Ciliciae magis imminere, itaque confestim iter in 
Ciliciam feci per Tauri pylas. Tarsum veni a. d. JII. non. Oct. 
inde ad Amanum contendi.' Quam diu autem Parthi Anti- 
ocheam oppidum oppugnarint non constat; sed postquam 
frustra urbem capere conati sunt, cum ab ea se reciperent, 
Cassius insecutus eos fudit fugavitque. De (jua re primum 
Cicero scribit in ep. ad Atticum post captum Pindenissum data 
(V, 20 § 3): ,rumore adventus nostri et Cassio, qui Antiochea 
tenebatur, animus accessit et Parthis timor iniectus est: itaque 
eos cedentis ab oppido Cassius insecutus rem bene gessit*. 



a) De celeritate tabellariorum cf. 0. £. Schmidt, de epistulis et a 
Cassio et ad Cassium datis p. 5. 

Interrumpit Cicero his verbis ordinem rerura a se gestarum: 
nam postquam expositionem rerum suarum usque ad a. d. XV. 
kal. Nov. (= 18. Oct.) perduxit (,ibi* —- sc. apud Issum — 
,quinquedies morati, direptoet vastatoAmano, inde discessimus', 
V. labellam), non statim addit ex iilis castris se Pindenissum 
esse profectum, sed insertis demum illis de Cassio et nonnullis 
de Bibulo pergit: ,nos ad Pindenissum* (§ 5). Tamen non 
post a. d. XV. kal. Nov., sed haud paulo ante eum diem 
Gassium Partlios vicissi3 apparet ex ep. ad fam. XV, 4 § 2, 
ubi dicit se ad Amanum cum venisset cognovisse Parthos ab 
Antiochea recessisse, Bibulum Antiocheae esse (Parthi autem 
ante Bibuli adventum victi sunt, ut supra demonstravi) ; ex 
tabella vero cognosci potest, Ciceronem inter a. d. VIII. et IV. 
id. Oct. (== 8.— 12. Oct.) ad Amanum venisse. Vix igitur 
potest dubitari, quin in ep. ad Atticum data propterea non 
iusto omnia ordine narraverit, ut ipsius propinquiore vicinitate 
non nihil Attico commoti Parthi viderentur, ut ab Antiochea 
recederent. Quamquam non prorsus celat, antea victoriam 
illam reportatam esse; nam ea quae eodem loco, ubi de Cassii 
victoria sermo est, narrantur de Bibulo (,venit interim Bibulus; 
. . . in eodem Amano coepit loreolam in mustaceo quaerere*) 
ea aperte Attico quoque demonstrabant victoriam ad priora 
tempora referendam esse; neque enim potuit Bibulus, qui 
Cassio succedebat, prius ad Amanum venire, quam omne 
Parthorum periculum aversum esset. Est tertia etiam de his 
rebus epistula, ad Caelium data (fam. II, 10), ubi idem traditur 
atque in ep. ad Catonem XV, 4: ,cum venissem ad Amanum . . . 
Cassius noster . . . feliciter ab Antiocliea hostem reiecerat, Bibulus 
provinciam acceperat*. Apparet igitur, inter idus Septembres (nam 
a. d. XI. k. Oct. = 20. Sept. Cicero nondum audiveratAntiocheam 
oppugnari) et a. d. IV. id. Oct. (= 13. Sept. — 12. Oct.) haec 
omnia facta esse: Cassium in oppido Antiocbea interciusum a 
Parthis, hos post frustra temptatam oppugnationem ab eo 
oppido recessisse, insecutum eos Cassium bene rem gessisse, 
revertisse Antiochoam, Bibulo provinciam tradidisse, nuntium 
de his rebus ad Ciceronem in Amanum perlatum esse. Aut 
igitur ad exeuntem Septembrem aut ad ineuntem Octobrem 
victoria illa est referenda. Sequitur, ut nullo modo fieri possit, 
ut Cassii litteras victrices iam ,nonis Octobribus' in senatu 
Romae recitatas esse credamus, quippe quas vix ante eum diem 
dare Cassius potuerit. — Jam quaeritur,,quo modo loco mederi 
possimus. Atque Wesenbergius (juidem scribendum esse coniecit: 
,quo autem die Cassii litterae victrices in senatu recitatae sunt, 
ia est nonis Novembribus, eodem meae ../; et confitendum 
est Ciceronis quidem epistulam inter XIU. et XI. k. Oct. datam 

illo die fortasse iam Romae fuisse (sunt enim paene 50 dies); 
de Cassii vero litteris id vix ac ne vix quidem concedi potest. 
Ipse quondam putaveram fuisse in codice: ID EST ID. NO. ( — 
id est idib. Novembr.), quod omisso altero ID lectum esset a 
librario quodam : ID EST N. 0. (= id est non. Oct.) ; sed et haec et 
Wesenbergii coniectura refelluntur iis, quae leguntur in ep. ad 
fam. VIII, 10, quam Caelius Roma Ciceroni misit a. d. XIV. 
kal. Dec. (= 17. Nov.). Est in hac ep. sermo de iis Cassii 
litteris, quas statim postquam Parthi Euphralem transierunt 
ad senatum misit (cf. § 1 : ,sane quam litteris C. Cassii et 
Deiotari sumus commoti; nam Ca.ssius cis Euphratem copias 
Parthorum esse scripsit, Deiotarus profectas per Commagenen 
in provinciam nostram.*); apparet igitur victrices Cassii litteras 
a. d. XIV. kal. Dec. nondum allatas fuisse; quin Ciceronis nulla 
etiamtum epistula venerat, ut aperte Caelius dicit in § 2: ,a 
te Htterae non venerunt . . . quare tibi suadeo , quicunque est 
istic status rerum, diligenter et caute perscribas e. q. s.' Ergo 
ne idibus quidem Novembr. victrices Cassii Ciceronisque litterae 
tumultum nuntiantes in senatu recitatae esse possunt. Aliam 
corrigendi viam Hofmannus ingressus est: dicit enim'^ expositis 
loci difficullatibus: »Man w^ird also wohl in der obigen Stelle 
datae non. Oct. setzen miissen statt id est nonis Octobribus«. 
Palmaris emendatio, quam paucis fulcire studebo. Cassii 
litteras victrices non. Oct. datas esse posse, et ex eis quae supra 
de tempore victoriae exposui apparet, et ipse Hofmannus docuit 
Sed praeterea et demonstrandum erat potuisse Ciceronem Cassii 
datarum litlerarum scire diem, et causa aflferenda, cur veri- 
simile esset Ciceronem boc loco diem illum addidisse. Atque 
prius quidem nullo negotio: nam et ex ep. ad fam. XV, 14 § 1 
cognoscimus Ciceronem et Cassium litterarum commercio hoc 
tempore usos esse, et potuit Cicero diem illum invenire in ea 
epistula, quam Roma de hac re acceperat. Consulto vero hoc 
loco Ciceronem commemorasse , quo die Cassii epistula data 
esset, mihi persuasum est; ipsius enim epistula sollicitudinis 
plena inter a. d. XIII. et XI. k. Oct. data erat , de qua re ami- 
cum edocuit in ep.V, 18§1 (,his de rebus scripsi ad senatum*); 
quamquam igitur Cassii victrices litterae multo post, nonis 
demum Oct., datae erant, tamen his senatus minorem fidem 
habuerat; ct. V, 21 § 2: ,Axius noster ait nostras auctoritatis 
plenas fuisse, illis negat creditum.' — Quodsi nonis Oct. Cassius 
ad senatum scripsit, aut ultimis Septembris aut primis Octobris 
diebus eum Parthos vicisse apparet; neque enim dubitabimus, 
quin perpaucis diebus post reportatam victoriam victrices litteras 



a} Philol. XV p. 666. 667. 

composuerit. Ceterum iure Hofmannus Giceronem defendit 
contra gravissimas Drumanni'^ incusationes ex corrupta hac 
codicum lectione petitas. Langius''^ eandem lectionem etsi 
dubitanter secutus mirum in modum rerum ordinem perturbavit. 
Vehementissime autem Bardtius*'^ erravit, cum vehementissime, 
deceptus hoc loco, Ciceronis fidem in dubium vocaret, atque 
in eius contumeliam res sibi fingeret prorsus incredibiles. 

Sed iam ad Bibulum redeamus. Apparet eum circa ineuntem 
Octobrem provinciam a Cassio accepisse. Paulo post inAmanum 
venit, sed ibi minus bene rem gessit ^\ Sequitur autem ex hac 
Bibuli expeditioneAmaniensi, ut aliquamdiu postCassii victoriam 
Parthi quieverint; nec tamen prorsus sublatus erat Parthicus 
timor. JNam mense Februario proximi anni (704) in Cyrrhestica 
hiemabant, maximumque impendebat belium*\ Saepius Cicero 
proximis mensibus Attico de periculo Parthico scripsit ; ciunque 
nonis Juniis Tarsum venisset, audivit magnum esse in Syria 
belium'^, quo nuntio commotus per Junium exercitum 
suum proxime ad hostem, i. e. ad Syriam habuit, nec tamen 
Bibulo auxilio venit«\ Medio mense Quintili a Parthis nihil 
iam erat metuendum*'', ,incredibili felicitate discesserant' '>. Bibu- 
lus autem propter repulsos Parthos litteras Romam misit, ut 
supplicationes sibi decernerentur ; atque quamquam Cicero eius 
res gestas nihili esse putabat''^ tamen amplissima XX dierura 
supplicatio Bibuli litteras secuta est'^ Quae decreta esse videtur 
mense Octobri, nam Bibuli victrices litterae vix ante Septem- 
brem Romae redditae sunt, et resciit Cicero de decreta suppli- 
catione exeunte Novembri*^. Decessit autem sinedubioipsequoque 
Bibulus ad diem, id est ineunte Octobri 704, post annuam pro- 
vinciae administrationem. Quod eo est verisimilius, quia Cicero 
ineunte Decembri, cum iam esset in italia, de ea re certior 
factus esse videtur"^ id est post duos menses, quod est soliium 
temporis spatium, quo epistulae ex ilia Asiae parte in Italiam 
perierebantur. 



a) Drumann. II, 120, 33. 

b) 1. l 388. 389. 

c) Bardt., Quaestiones TuUianae. Berol. 1866. p. 25. 26. 

d) cf. ad Att. V, 19 § 4j fam. VIII, 6 § 4. 

e) V, 21, 2; VI, 1, 14. 

f) cf. VI, 2, 6; 3, 2; 4, 1. 

g) VI, 5, 3 ; fam. II, 17, 6. 
h) fam. U, 17, 1. 

i) Att. VI, 6, 3. 

k) Att. VI, 8, 5; VII, 2, 6 et 8 extr. ad fam. XII, 19, 2. 

1) Att. VII, 2, 6 et 7. 

m)Att. VII, 3, 5. 

12) cf. ad AtL VI, 9 § 1; Vn, 1 § 1; ad fam. XIV, 5 § 1. 
Eodem die Giceronem et a Pompeio et a Caesare litteras 

accepisse apparet ex ep. ad Att Vn, 1 § 3 extr. 

13) cf. VI, 9 extr. 

14) Est in exlrema ep. ad £am. XTV, 5: ,Athenis a. d.XV. 
kal. Nov.* {= 18. Oct). Qui numerus num recte sit traditus 
dubitari potest Miserat Cicero idibus Octobribus Romam ad 
Atticum epistulam VI, 9, Quam Saufeio amico perferendam 
tradiderat (cf. VI, 9 § 4 et Vll, 1 § 1 : ,dederam ad te unum*). 
In eius ep. § 4 legitur: ,ego tabellarios postero die ad vos 
eram missurus, quos puto ante venturos quam nostrum Saufeium; 
sed eum sine meis litteris ad te venire vix rectum erat'. 
Quod dicit ,ad vos eram missurus*, id ad Terentiam quoque 
fortasse pertinet, quamquam id demonstrari nequit. Sed 
quam eo loco Attico promittit epistulam , est ea VII, 1, in 
cuius § 1 haec scribit: ,Dederam equidem L. Saufeio litteras 
et dederam ad te unum, quod, cum non esset temporis mihi 
ad scribendum satis, tamen hominem tibi tam famiharem sme 
meis litteris ad te venire nolebam ; sed ut philosophi ambulant, 
has tibi redditum iri putabam prius^. Atque quoniam non 
dicit se mutasse consiliuin in ep. VI, 9 pronuntiatum (,postero 
die ad vos eram missurus*), veri simillimum est hanc ep. po- 
stridie idus, i. e. a. d. XViI. L Nov. (~ 16. Oct.) datam esse. 
Scribit autem in ea de rebus domesticis (VII, 1 § 9): ,hoc 
primum quo accessit cura doiori meo, sed hoc tamen quidquid 
est Precianum cum iis rationibus, quas ille (Philotimus) meas 
tractat, admisceri nolo. scripsi ad Terentiam, scripsi etiam 
ad ipsum, me quidquid possem nummorum ad apparatum sperati 
triumphi ad te redacturum^ Quae verba aperte spectant ad 
ep. XIV, 5 Terentiae missam ; cf. § 2 : ,de hereditate Preciana 
. . . hoc velim cures: si auctio ante meum adventum fiet, ut 
Pomponius aut, si is minus poterit, Camillus nostrum negotium 
curet.* Quodsi dubitari nequit, quin haec sit ea epistula, quam 
inep.ad AttVII, 1 Terentiae se misisse dicit, necesse est eam aut 
paulo ante aut potius eodem die missam esse, quo iila ad Att. 
ep. VII, 1. Sequitur, ut aut ep. ad Alt. VII, 1 non sit data 
postridie idus sed cum primum a. d. XV. k. Nov. , aut in ep. 
ad Terentiam XIV, 5 pro ,XV. kal' sit scribendum ,XVII. k.', 
quod mihi multo veri similius esse videhir. Id Grubero quoque 
placuit; nam utramque postridie idus vult datam esse; cui 
dubitanter assensus est Wesenbergius ascribens epistulae ad 
Ter. XIV, 5: ,Scr. Athenis XV (XVII?) kaL Nov. 704.' 

15) Quot dies Cicero Athenis fuerit, nusquam traditur. 
Ne illud quidem accurate statui potest, utrum inde pedibus 

(Stemkopf). 2* 

Patras usque processerit an superato Isthmo navibus ad illam 
urbem accesserit. Superiore quidem anno cum in provinciam 
se conferret, Actio maluit iter facere pedibus, quoniam Leucatam 
flectere molestum videbatur, actuariis autem minutis Patras 
accedere minus erat decorum'\ Illo igitur anno nec Patras 
venisse nec navibus usus esse videtur, sed via terrestri per 
Acarnaniam, Aetoliam, Boeotiam Athenas Actio perrexisse. 
Quare non est vei;i dissimile, etiam iter anni 704, de quo nunc 
agimus, terrestre fuisse, nec tamen per Hellada quae proprie 
vocatur, verum per Megarensium et Corinthiorum fines, per 
Sicyoniam et Achaiam Patras usque factum esse ^K Quamquam 
argumentis id demonstrari nequit Neque vero quisquam slbi 
persuadebit Ciceronem supra Maleas Athenis Patras navigasse, 
etsi in ep. ad fam. IV, 12 § 1 legitur, M. Marcellum anno 709 
abAthenis supra Maleas in Italiam reverti voluisse. — Quo die 
Cicero Patras venerit non magis constat: acquiescendum igitur 
est in eo, Ciceronem inter a. d. XVIL k. Nov. (eo die certe 
Athenis nondum erat profectus) et a. d. IV. non. Nov. (quo die 
Patras rehquit) Athenis Patras iter fecisse. 

16) Quo tempore Dolabella sibi TuUiam despondit, Cicero 
provinciae etiamtum praeerat*^; nuntius de factis sponsalibus 
Ciceroni allatus est a. d. III. non. Sext., cum de provincia 
decedens ad Sidam accessisset*^ De nuptiarum vero die nihil 
constat. Ex ep. ad. Att. VI, 8 fortasse concludere aliquis possit, 
mense Sextili iam factas esse nuptias; dicit enim Cicero se 
accepisse ultimo mensis Septembris die Ephesi epistulam Attici, 
in qua scriptum esset de Piliae uxoris Attici sermone de con- 
iugio TuUiae. Sed verisimile est, illum sermonem potius ad 
ineundum coniugium spectasse: hoc enim Pilia dixisse vldetur, 
sibi valde placere quod Tullia Dolabellae coUocata esset. Cur 
autem nuptias mense Octobri factas esse putem causa ea est, 
(juod a. d. XIV. k. Jun. (= 19.Mai.) 705 Tullia peperit puerum 
€7trafjLr]viaioVj id quod legimus in ep. ad Att. X, 18 § 1. 

17) cf. ad fam. XVI, 9 § 1 cum XVI, 1 et XVI, 2; vide 
etiam ep. ad Att. VH, 2 § 3. 

18) Est dies in extrema ep. 

19) cf. ad fam. XVI, 2: ,tertio abs te die'; ergo pr. non. 



a) Att. V, 9. 1. 

b) Q. Cicero a. u. c 707 cum in Asiara se vellet ad Caesarem con- 
ferre, primo Patris fuit, deinde Sicyone, ut cognoscitur ex epp. ad Att. 
XI, 5,4; 6, 7: 7, 7. 

c) fam. VIJI, 13, 1. 

d) fam. III, 12, 4; Att. VI, 6, 1. 

20) cf. XVI, 3 § 1 el XVI, 2. 

21) cf. XVI, 3 § 1 et XVI, 9 § L 

22) cf. XVI, 4 extr.; 5 extr.; 6 § 1 et extr. 

23) cf. XVI, 9 § 1. 

24) cf. ibid. 

25) cf. ibid. et XVI, 7. 

26) cf. XVI, 7 extr. et XVI, 9 § 1. 

27) cf. XVI, 9 § 1. 

28) cf. XVI, 9 § 2. 

29) cf. ibid. 

30) cf. ibid. et ad Att. VII, 2 § 1 et 2. 

31) Ep. ad Tironem XVI, 9. 

Exponit Cicero hac ep. Tironi, quemadmodum post dis- 
cessum iter fecerit quibusque in locis quoque tempore moratus 
sit. Quae itineris descriptio cum' ultra commorationem Brundi- 
sinam perducta non sit, iure inde concludi potest Brundisio 
hanc ep. datam esse. Venit Cicero in eam urbem a. d. VII. 
k. Dec. ; ibidem a. d. V. Tironis litteras ,tandem aliquando' 
accepit, id quod ipse dicit in § 2; ad eas litteras haec Ciceronis 
ep. rescripta est. Fortasse igitur postero iam die, IV. kal., 
mane data est; atque videtur eam Cicero scripsisse cum pro- 
fectionem pararet ; est enim in § 3 : ,equum et mulum Brundisii 
tibi reliquiS in quibus verbis quin perfectum ,reliqui* ex noto 
illo epistolari genere scribendi explicandum sit dubitari vix 
potest. Atque a. d. IV. kal. Dec. Ciceronem Brundisio esse 
profectum satis est verisimile. Scimus enim ex ep. ad Att. 
VII, 3 § l eum Aeculanum venisse a. d. VIII. id. Dec, quod 
oppidum a Brundisio abest m. p. 186 ^\ Solebat autem Gicero 
in itineribus Italicis vicena vel vicena quina cotidie milia 
passuum decurrere^^; ad iter igitur Brundisio Aeculanum con- 
nciendum octo vel novem dies opus erant. Quod si ita est, 
aut a. d. IV. aut a. d. III. k. Dec. Brundisio profectus est. 



a) cf. Itinerarium Antonini Augusti et Hierosoljmitanum ed. Parthey 
et Pinder. Berol. 1848. p. 54, 55. 

b) Geterum eam qua nobilis aliquis homo Romanus utebatur celeri- 
tatem non esse comparandam cum tabellariorum , nemo non videt. cf. 
Friedl&nder, Sittengesch. Lpz. 1864. p. 10,11. 

Ep. ad Atticum VII, 2. 

Haec quoque epistula Brundisio data esse videtur; nuntiat 
enim Cicero Attico se a. d. VII. k. Dec. Brundisium venisse; 
de profectione nihil dicii Quod vero in § 3 scribit de Tirone : 
,sum sollicitus maximamque spem habeo in M.' Curii diligentia, 
de qua ad me scripsit Tiro', inde apparere videtur acce- 
pisse eum Tironis litteras a. d. V. k. Dec. ,tandem aliquando^ 
redditas ; ex quo efficitur hanc quoque ad Atticum epistulam 
paulo ante datam esse quam Brundisio Cicero proficisceretur. 

lure igitur statui potest utramque epistulam circ. a. d. 
IV. k. Dec datam esse pauloque post Qceronem Brundisio 
perrexisse. 



32) Aeculanum cum Cicero venisset a. d. Vin. id. Dec, 
redditae ei sunt Attici epistulae"\ quae mense Novembri datae 
esse videntur. Erat enim una ex iis rescripta ad Ciceronis 
epistulam idibus OctobribUs Athenis datam (VI, 9), id quod 
apparet ex ep. VII, 3 § 10 coll. cum ep. VI, 9 § 1. Quae 
Ciceronis epistula cum Saufeio tradita esset, quem tardius 
Cicero ad urbem accessurum esse putaret, certe non ante 
medium Novembrem Attico allata est; nam ,sane strenue' 
Acastus 21 diebus iterRomaAthenas fecerat. Quare omnes Attici 
epistulae Aeculani Ciceroni redditae mense Novembri datae esse 
videntur, praesertim cum paulo ante, circ. exeuntem Novembrem, 
Brundisii quoque Cicero multas Attici litteras uno tempore 
acceperit''^ 

lam cum in ep. VII, 3 § 6 sic Cicero scribat: ,nunc — 
fere enim respondi tuis litteris de re publica et iis quas in 
suburbano et iis quas postea scripsisti — ad privata venio; 
unum etiam de Caelio: tantum abest utmeam ille sententiam 
moveat, ut valde ego ipsi quod de sua sententia decesserit, 
paenitendum putem' — quae verba iure interpretes ad com- 
mutationem partium pertinere statuerunt — apparet, Caelium 
mense Novembri Pompeianorum partes abiecisse atque pro 
Gaesare facere coepisse. 

33) cf. VII, 3 § 1 ; 4 § 2. 

34) cf. VII, 3 § 11 et extr. 

35) Est in ep. VII, 4 § 2: ,Pompeium vidi IV. id. Dec; 
fuimus una horas duas fortasse'. Quod quo loco factum sit, 
statui nequit. Fuit Cicero a. d* V. id., i. e. pridie, in Trebulano, 
ubi quam diu commoratus sit ignoratur. Nec tamen verisimile 

a) VII, 3, 1. 

b) VII, 2, 3. 

est Pompeium ad Ciceronem in Trebulanum venisse; facilius 
credemus Ciceronem illi obvium fuisse Appia via aut in Pompei 
aliquod praedium Campanum se contulisse. — Omnino inde 
ab a. d. Iv. id.Dec. usdue ad a. d. VII. kal. Jan. (= 10.--24.Dec.) 
ubi quoque tempore dicero fuerit non constat A. d. VI. kal. 
Jan. (w 25. Dec.) «na cum Pompeio , quocum iterum ad La- 
vemium congressus erat, Formias venit. Pompeius igitur per 
hoc tetnpus in Campania commoratus esse videtur, fortasse 
Neapoli, ubi haud jpaulo iam ante eum fuisse cognosci potest 
ex ep. VII, 2 § 5; Ciceronem autem verisimillimum est circa 
villulas et suas et amicorum errasse in Campania sitas; neque 
enimprius quam a. d, III. non. Jan. ad urbem accedere statuerat, 
cf. Vn, 4, § 3 extr. 

36) Epistulam VII, 4 post a. d. IV. id. Dec. datam esse 
apparet ex § 2: ,Pompeium vidi IV. id. Dec' Tulit eam Dio- 
nysius, Attici libertus (§ 1); quem Romam a. d. XV. kal. Jan. 
pervenisse legimus in ep. ad Att. VII, 7 § 1. Apparet igitur 
datam esse epistulam inter a. d. IV. id. Dec. et xV. kal. Jan. 
(rrs 10.— 16. Dec). Unde vero Cicero eam miserit, nescimus; 
nam etsi in proxima ep. (VII, 5 § 3) scribit: ,de ceteris rebus 
habes Dionysium. sororem tuam non venisse in Arcanum 
miror*, ut facile conicere possis Ciceronem cum eam scriberet in 
Arcano fuisse, tamen quo tempore illuc venerit ignoratur; ac 
ne illud quidem certum, utrum ipse Cicero in Arcano fuerit, 
an nuntium illum de sorore Attici, Quinti fratris uxore, alio 
aliquo loco acceperit. Sed utut res se habet, certe Cicero 
circa hoc tempus in iis locis commoratus est (cf. ad 35), ex 

?uibus triduo vel quadriduo Romam epistulae perferri solebant"^ 
lecte igitur Schuetzius hanc ep. circa idus Dec vult datam esse. 

37) Epistulam VII, 6 eodem fere tempore datam esse quo 
Vn , 5 facile apparet ex similitudine argumenti ; nam ea quae 
in ep. 5 §§ 4 et 5 de re publica legimus, tantum non iisdem 
verbis in breviore ep. 6 repetuntur. Verisimile igitur est 
Ciceronem alteram eodem die dandarum litterarum occasionem 
adeptum eadem scribere quam non uti occasione oblata 
maluisse; atque ita fere rem se habere ipse Cicero testis 
est ; cf. § 1 : ,PIane deest quod ad te scribam . . . tantum igitur 
nostrum illud sollemne servemus, ut ne quem istuc euntem sine 
litteris dimittamus.' Quare aut eodem die quo ep. VII, 5 , aut 
postridie mihi ep. 6 data esse videtur. Quaeritur igitur, quo 
tempore ep. 5 conscripta sit. Legitur in eius ep. § 3: ,de 
ceteris rebus habes Dionysium', ex quo efficitur ut post ep. 

a) Bardt, L 1. p. 8; Schmidt 1. 1. p. 4. 

Vn, 4 data sit, quoniam illa Dionysio perferenda tradita erat. 
Nec minus manifestum est, eam ante ep. VII, 7 scriptam esse : 
nam in ep. 5 § 3 Gicero consilium itineris sui exponit, quod cur 
mutaverit scribit in ep. 7 § 3. Est autem ep. 4, ut diximus, 
data post IV. id. Dec; epistulam 7 ante VI. kal Jan. datam 
esse mox ostendam : habemus igitur epistulae 5 terminos illos 
dies(-" 10.— 25.Dec.), ita tamen ut intra idem temporis spatium 
ante eam epistula 4, epistula 7 post eam missa sit. Quodsi 
recte epistulam 4 circa id. Dec. scriptam esse statuimus, haec 
(nec non. ep. 6) paucis post diebus, circa XV. kal. Jan. (= 
16. Dec.) data esse videtur. 

38) Est in ep. VII, 7 § 1: »Dionysius . . . Romam venit 
XV. kal. Jan. et litteras a te mihi reddidit*: tot enim verba 
sunt de Dionysio in epistula tua.' Acceperat igitur Gicero, cum 
hanc. ep. componeret, litteras Attici, in quibus illa verba scripta 
erant. Sequitur, ut non minus triduo vel quadriduo post a. d. 
XV. kal. lan. haec ep. data sit; cumque in § 3 legatur: ,ego 
quoniam III. non. Jan. compitalicius dies est, nolo eo die in 
Albanum', ante illum diem ep. scripta sit necesse est. Quare 
Wesenbergius: ,inter a. d. XV. kal. et IV. non. Jan.' Paulo 
tamen accuratius tempus circumscribi potest. Nam ep. VII, 8 
post hanc missam esse cognoscitur ex iis quae in eius § 1 
iterum de Dionysio leguntur: ,Quid opus erat de Dionysio tam 
valde adfirmare e. q. s.' Quoniam autem in ep. 8 demum Gicero 
Atticum certiorem facit se cum Pompeio iterum congressum 
esse a. d. VI. kal. Jan. (cf. § 4), apparet epistulam 7 ante 
illum diem conscriptam esse. Data igitur est inter XV. et VI. 
kal. Jan. (= 16.— 25. Dec), neque multum a vero aberrabimus, 
si circa XI. k. Jan. (= 20. Dec.) eam scriptam esse putabimus. 
Quod confirmatur hac ratiocinatione. Epistula 7 Gicero respondit 
ad illas Attici litteras, in quibus scriptum erat Dionysium a. d. 
XV. kal. Jan. Romam venisse; rescripsit Atticus epistulam, qua 
Dionysium contra crimen ingratitudinis defenderet (cf. VII, 8 
§ 1): huic Attici epistulae Gicero respondit epistula VII, 8, quam 
a. d. V. kal. Jan. datam esse verisimillimum est. Gommorabatur 
autem Cicero in aliquo Gampaniae praedio, Atticus Romae: 
tribus igitur fere diebus epistulae perferri poterant. Jam videas 
tabellam : 
Scr. Atticus post adventum Dionysii a. d. XIV. k. = 17. Dec. 

accepit Gicero eius ep. ...... 19. » 

respondit ep. VII, 7 20. » 

eam Atticus accepit 22. » 

rescripsit 23. » 

responsum allatum est Giceroni ... 25. » 

dedit Gicero ep. VII, 8 26. » 

Videtur igitur ep. VII,7 data esse circ. XI.kal. Jan. (=20.Dec.), 

39) cf. ad Att. VII, 8 § 5. 

40) cf. ibid. § 4. 

41) Legitur in ep. VII, 8 § 4: ,quod putasti fore, ut ante- 
quam istuc venirem Pompeiura viderem , factum est ita : nam 
VI. kal. ad Lavernium consecutus est; una Formias venimus 
et ab hora octava ad vesperum secreto collocuti sumus. quod 
quaeris e. q. s.' In § 2 Gicero invitat Atticum ut, si sine 
incommodo valetudinis suae fieri possit, a. d. III. non. Jan. in 
Albano se conveniat. Sunt igitur termini 25. Dec— 2. Jan. Sed 
tota epistula sic est scripta, ut facile credas eam statim post 
illud cum Pompeio colloquium datam esse, aut vesperi etiam 
eiusdem diei aut mane a. d. V. kal. Jan. Utrum ex Formiano 
an Formiis missa sit, diiudicari nequit; quamquam Ciceronem 
voluisse ultimos anni 704 dies commorari m Formiano, concludi 
debet ex ep. VII, 5 § 3. . 

42) Ne hanc quidem epistulam (VII , 9) multo post collo- 
quium supra commemoratum scriptam esse universum argumen- 
tum docet. Certe Cicero cum eam scripsit nondum ad urbem 
processerat, id quod apparet ex § 1. Sunt igitur termini V. 
kal. et III. non. Jan. ( ~ 26. Dec. — 3. Jan.) ; nam pr. non. 
Cicero ut voluerat ad urbem erat (cf. fam. XVI, 11, 2). Sed 
,cotidie* illud, quod in initio epistulae legitur, haud dubie signi- 
ficare videtur, postridie superiorem ep. , si quidem nulla inter- 
cidit, hanc datam esse, i. e. IV. kal. Jan. 

43) Circiter idus Decembres Cicero constituerat accedere 
ad urbem a. d. III. non. Jan."^ Voluit autem ita iter facere, 
ut pr. kal. Jan. de Formiano Tarracinam proficisceretur , inde 
(kal.Jan.) in Pomptinum pei^eret, deinde (rV. non.) adAlbanum 
Pompei deverteretur , ad urbem accederet a. d. III. non., qui 
erat ipsius dies natalis''^ Quod tamen consilium postea paululum 
mutare animum induxit: venisset enim, si ita iter fecisset, in 
Albanum a. d. IV. non., die compitalicio ; quare, ne molestus 
familiaeveniret, postridie eius diei, a. d. III. non., Albanum ingredi 
statuit et ad urbem accedere pr. non.*\ Atque ita factum esse 
iter inde apparet quod revera Cicero pr. non. ad urbem venit 
(v. 44). Sine dubio igitur non pr. kal. Jan. sed ipsis kalendis 
de Formiano profectus esl. 

44) cf. ad fam. XVI, 11 § 2. 



a) ad At't. VII, 4 extr. 

b) VII, 5, 3. 

c) Vn, 7, 3; 8, 2. 

45) cf. ibid. § 2 et 3. 

46) Est dies in extr. ep. 

47) Excusat se Cicero fep. ad fam. V, 20) Mescinio Rufo, 
quaestori suo, querenti per litteras, quod celerius rationes ad 
aerarium detulisset (§ 2). Apparet igitur Ciceronem, quoniam 
rationes iam in aerario deposuit, ad urbem e provincia venisse. 
Atque quo tempore epistula conscripta est, eum ad urbem etiamtum 
fuisse docent verba § 9: ,ego tamen cum Tuilius (Ubertus) 
rure redierit, mittam eum ad te.* Sequitur ut ep. inter pr. 
non. Jan. et XIV. kal. Febr. (4.— -17. Jan.) data sit; pw illud 
enim temporis spatium Cicero ad urbem commoratus est. 

48) Scribit Cicero in ep. ad Tironem XVI, 12 exeunte 
Januario data: ,itaque cum Caesar amentia quadam raperetur 
et oblitus nominis atque honorum suorum Ariminum Pisaurum, 
Anconam Arretium occupavisset, urbem reliquimus^ Nuntio 
igitur de primis Caesaris rebus gestis allato Pompeiani ab urbe 
discesserunt. Quod quando factum sit ex Ciceronis epistuUs 
concludi potest. Legitur enim in ep. ad Att. IX, 10, § 4: ,erat 
igitur in ea, quam X. kal. Febr. dederas, hoc modo: »6ed 
videamus . . .« hoc scribis post diem quartum quam ab urbe 
discessimus.' Erat igitur X. k. Febr. dies quartus post discessum, 

,^v^ex quo efficitur ipsum Ciceronis discessum cadere in a. d. Xm. 
k. Febr. ; nam more Romano in eiusmodi calculis et primi et 
ultimi diei habetur ratio. Quaeritur autem, utrum simul cum 
Pompeio Cicero ab urbe profectus sit necne. Atque ex epistula 
quidem medio Februario a Cicerone ad ipsiun Pompeium missa 
qVIII, 11, B § 3) concludere aliquis possit una eos urbem reK- 
quisse; dicit enim Cicero: ,idque tecum, quo die ab urbe 
discessimus, iocutus sum*. Tamen aliter rem se habere faeile 
demonstrari potest. Nam Cicero ipso illo die quo profectus 
est dedit ad Atticum ep. VII, 10, ex qua cognoscitur, ipsum 
miilto mane antequam luceret exisse, consilium autem relin- 
quendae urbis antea iam a Pompeianis captum esse, neque iam 
Pompeium esse cum ipso. Accedit quod m ep. ad Att IX, 10 
2 Cicero sic de Pompeio scribit: ,vidi hominem XIV. kal. 
^ebr., plenum formidinis: illo ipso die sensi quid ageret; num- 
quam mihi postea placuit nec umquam aliud ex alio peccare 
destitit ; nihil interim ad me scribere, nihil nisi ftigam cogitare.^ 
E quibus verbis apparet Ciceronem ultimum cum Pompeio collo- 
cutum esse a. d. aIV. k. Febr. Quae omnia si recte considera- 
mus, ita res cohaerere videtur : a.d. XIV. k. Febr. (= 17. Febr.),^*^^' 
nuntiis illis de Caesare allatis, a Pompeio senatoribusque con- 
silium relinquendae urbis captum est; ipse CScero Pompeio 

confirmavit se eius consilii participem esse velle (cf. ad Att. 
Vin, 11, B § 3); Pompeius et senatores plurimi eodem ilio 
die vel etiam ea nocte quae consecuta est profecti sunt; Cicero 
vero postero die, a. d. XIII. k. Febr., ante lucem ab urbe 
discessit. Potuit igitur sane Cicero scribere Pompeio se cum 
illo collocutum esse eo die, quo ab urbe profecti. essent, etsi 
revera ipse per noctem etiam ad urbem moratus erat. 

49) Exposuimus a. d. Xin. k. Febr. (= 18. Jan.) ante lucem 
Ciceronem profectum esse ab urbe; ex ipsa autem ep. VII, 10 
apparet, curnonuna cum reliquis optimatibus discesserit: scilicet 
verebatur, ,ne qui conspectus fieret aut sermo, lictoribus prae- 
sertim laureatis'. Scilicet spem triumphi Cicero nondum abiecerat 
nec postea abiecit, quam diu in Italia commoratus est'>. Ex 
quo etiam illud colligitur, verbum exeundi, quod Cicero de 
profectione sua usurpat, non ita esse accipiendum, ut Ciceronem 
in ipsa urbe fuisse putemus: exiit ex aliqua urbis parte quae 
erat extra pomerium, ex suburbano: nam qui triumpnum 
flagitabat, ei, ne imperium amitteret, in urbem introire non 
licebat 

50) Epistulam ad Att. Vn, 11 cum Cicero ordiatur ab his 
verbis: ,Quaeso quid hoc est? aut quid agitur? mihi enim 
tenebrae sunt: Cingulum, inquit, nos tenemus, Anconem amisi- 
mus**^; Labienus discessit a Caesare' facile intellegitur paulo 
ante conscriptam epistulam eum de gravissimis his rebus certiorem 
esse factum. Quaerendum igitur est, ad quem diem conscriptio 
epistulae referenda sit. Quod quo facilius assequi possimus, 
primum in universum de tempore et huius et duarum pro- 
ximarum epistularum disputandum esse videtur. Atque quin 
eodem temporis ordine demceps missae sint , ut in mss. leguntur, 
dubitari nequit. Nam epistulam VU, 11 universus commotionis 
color coarguit datam esse paulo post discessum ab urbe, cum 
vehementissime etiamtum Cicero perturbatus esset ,temeritate 
amentissimi consilii' ; cf. § 3 : ,per fortunas ! quale tibi consilium 
Pompei videtur? hoc quaeso quod urbem reliquerit e. q. s.' 
Tamen Ciceronem iam aliquantum spatii ab urbe abesse apparet 
ex § 5: ,ego negotio praesum non turbulento; volt enim me 
Pompeius esse, quem tota haec Campania et maritima ora 
habeat inCaxonov . . . itaque vagus esse cogitabam.* — Minore 



a) cf.Att.VII, 12, 4j Vin, 3, 5; IX, 1, 3; X, 4, 10; 10, 1; ad fam. 
II, 16, 2. 

b) Obsenres amphiboliam : est enim cingulum idem quod zona, ancon 
quod fibula. 

(Stemkopf). 3 

iam animi perturbatione epistula VII, 12 conscripta est; quod 
de Labieno m ep. 11 sibi nuntiatum esse dixerat, verum esse 
videtur, cf. § 5: ,Labienum ab illo discessisse propemodum 
constat.' Epistulam 13 cum dedit certo iam scivit, Labienum 
bonum virum esse: ,Labienum fJQcoa iudico; facinus iam diu 
nullum civile praeclarius (§ 1).* — Jam de singulis epistulis 
videamus: ac primum quidem de ep. 12. 

Data ea est post a. d. X. kal. Febr. (= 21. Jan.); cf. §2: 
,vidi Lentulum consulem Formiis X. kal., vidi Libonem e. q.s.' 
Necesse autem est eam ante VIII. k. conscriptam esse, quoniam 
eo die Terentiae Minturnis scribit (ad fam. XIV, 14 § 2): ,La- 
bienus rem meliorem fecit; adiuvat etiam Piso, quod ab urbe 
discedit et sceleris condemnat generum suum.* Nihil de his 
rebus in ep. 12, nisi quod de Labieno ,propemodum' constat; 
at inep. 13 similiter: ,Labienum ^Qwa iudico . . . qui, ut aliud 
nihil, noc tamen profecit: dedit illi dolorem; sed etiam ad 
summam aliquid profectum* puto. amo etiam Pisonem, cuius 
iudicium de genero suspicor visum iri grave.* Iniuria igitur 
Gruberus et Baiterus ep. 12 simul cum ep. ad Terentiam XIV, 
14 a. d. VIIL k. scriptam esse statuunt; ep. 13 potius una cum 
illa missa est. Itaque quoniam inter a. d. X. et VIH. kal. 
Gicero epistulam 12 scripsit, recte eam Wesenbergius ad a. d. 
IX. k. Febr. rettulit; sed quod Minturnis eam vult datam esse, 
haud scio an erraverit vir doctus. Nam pridie eius diei Lentulum 
Cicero vidit Formiis, unde profectum se esse non significat: 
verisimile igitur est eum pernoctasse Formiis et postero die, a. 

d. IX. kal., post datam hanc epistulam — mane enim epistulas 
conscribere soiebat — Formiis Minturnas se contulisse, ubi certe 
fuit a. d. Vin. kal. (cf. ad fara. XIV, 14 extr.). Quae coniectura 
confirmatur ep. ad tam. XIV, 18, quae et ipsa Formiis a. d. 
IX. k. data est. 

Epistulam 13' (nam §§ 5—7 novam ep. efficiunt) eodem 
die datam esse, quo ep. ad fam. XIV, 14, facile est demonstrare. 
In utraque enim eadem de Labieno, de Pisone; suadet Cicero 
in hac uxori, ut Atticum consulat, in illa ab Attico petit, ut 
uxori suae et filiae prospiciat; in utraque etiam Dolabellae 
mentio fit stantis a partibus Caesaris. Apparet igitur utramque 
eadem occasione datam esse; cumque in ep. adTerentiam dies 
inveniatur et locus: ,Vin. kal. Minturnis' efficitur, ut iniuria 
Wesenbergius epistulam ad Att 13' Calibus missam esse statuat. 
Data et ipsa est a. d. VIII. kal. Minturnis. — Epistulam ad Att. 
Vn, 11 inter a. d. Xffl. et X. kal. Febr. (== 18.— 21. Jan.), i. 

e. post discessum ab urbe, sed ante c[uam Formiis Lentulum 
vidit, dedisse Ciceronem apparet ex iis quae supra exposui. 
Quodsi consideramus , quanta animi commotione Gicero eam 

scripsisse videatur, iure fortasse postridie discessum, a. d. XII. 
k. (= 19. Jan.) eam datam esse statuere possumus*^ Quod 
eo est verisimilius, quia a. d. V. k. Febr. in ep. VII, 15 Cicero 
scribit se nullum adhuc post discessum intermisisse diem , quin 
aliquid ad Atticum litterarum daret. Quarum cotidianarum epistu- 
larum sane duae interciderunt : nam praeter epistulam VII, 10 a. d. 
XIII. kal. datam et ep. VII, 11 quinque tantum epistulae exstant 
datae deinceps a. d. IX., VIII., VII., VI., V. kal. Febr., id quod 
infra ostendetur; earum igitur trium epistularum, quae a. d. 
Xn., XI., X. kal. missae sunt, unam tantum habemus ep. VII, 
11; sed argumenta epistularum 10, 11 et 12 accurate con- 
sideranti multo certe veri similius esse videbitur, deperditarum 
epistularum locum fuisse inter 11 et 12, quam inter 10 et 11. 

Ceterum quod de amissa Ancona in itinere demum Cicero certior 
factus esse videtur (cf . VII, 1 1 § 1 ), cum tamen in ep. ad Tironem XVI, 
12 scribat se ab urbe discessisse, cum Caesar Ariminum Pisaurum, 
Anconam Arretium occupavisset , nihil magnopere repugnantis 
in eo inest. Epistula enim illa ad Tironem eo tempore con- 
scripta est, cum accuratius iam Cicero de rerum gestarum 
tempore et ordine iudicare posset; nec est cur dubitemus, quin 
revera Ancona ante discessum Pompeianorum amissa sit, 
quamquam hic nuntius tum Romam non perlatus fuisse 
videtur. 

De negotio a Cicerone suscepto paulo fusius disputandum 
est, quia nonnulla de hac re in epistulis inveniuntur, quae 
non bene congruere videntur. Ac primum quidem in ep. ad Tironem 
XVI, 11 § 3 haec exstant: ,Italiae regiones descriptae sunt, 
quam quisque partem tueretur; nos Capuam sumpsimus.* Hoc 
scriptum est pr. id. Jan.; apparet igitur, illo tempore cum 
nondum urbem Pompeiani reliquissent, Ciceroni quoque aliquam 
belli gerendi partem delatam esse; nec id mirum, quoniam et 
ipse cum imperio ad urbem erat, sicut Pompeius. Tamen 
postea illud defendendi Capuam negotium a se reiecisse videtur, 
quamquam quo tempore id factum sit, aperte nullo loco dicit. 
A. d.3QI. kal.Febr., i. e. postridiediscessum, Attico haec nuntiat: 
,ego negotio praesum non turbulento; volt enim me Pompeius 
esse, quem tota haecCampania et ora maritima habeat iniaxonov^ 
ad quem dileclus et summa negotii referatur*'^' Nihil igitur 
de tuenda (]!apua, de gerendo bello: negotium Ciceronis turbu- 
lentum non est. A. d. VI. k. Febr. scribit se orae maritimae 
praeesse*^ illo tamen tempore a Pompeio iussus erat Capuam 



a) Nissenus 1. 1. p. 97, 4 eam ad a. d. XI. kal. (-=±20. Jan.) refert. 

b) cf. ad Att. Vn, 11 § 5. 

c) cf. VII, 14 § 3. 

venire, ot ibi dflectQro adiQYaret*>. Paulo post« a. d. IV. k., 
Tironi aperte dicit : ^egoadhuc orae maritimae praesum aFormiis. 
nallum maius negotium suscipere volui, quo plus apud illum 
(Caesarem) meae litterae cohortationesque ad pacein valerent^^^ 
De eo igitur dubitari nequit, quin orae maritimae praesidium 
Gicero in se susceperit; QU^u-e confitendum est consulto eum a 
vero deflexisse in ep. ad Trebatium, Caesaris amicum, data, de 
qua a. d. IV. non. Febr. Attico in ep. VII, 17 § 4 scribit: 
,rescripsi ad Trebatium . . me . . in praediis meis esse , neque 
dilectum uUum neque negotium suscepisse: in quo quidem 
manebo dum spes pacis erit* Susceperat negotium, sed eios 
modi negotium, quod nuUum esse videri posset, quia per iUud 
otiosum esse licuit Hunc in modum ea verba intellegenda sunt, 
quae in ep. VII, 26 §2 leguntur: ,ego me ducem in civili beUo 
quoad de pace ageretur negavi esse.^ Nam eodem fere tempore, 
quo haec scripta sunt, epistula VIII, 11, B ad Pompeium missa 
est, in cuius §1 sic legitur: ^oos adhuc in ea ora, cui praepositi 
sumus, ita fuimus ut navem paratam haberemus.' Equa 
epistula satis verbosa etiam optime fllud apparet, Ciceronem 
omnino nihfl egisse, quo Pompei paHes complecti posset videri: 
ne diiectum quidem Gapuae adiuvit, quod eum iussum esse 
facere a Pompeio supra diximus. Videmus igitur Ciceronem 
per omne Ulud tempus inde a relicta urbe usque ad relictam 
Italiam nuUo alio negotio functum esse nisi praefuisse orae 
maritimae, quod quam nihii fuerit nemo non inteliegit. Quod 
si ita est, paulo ante discessum ab urhe vel potius in ipso 
dlscessu Capuam antea sumptam a se reiecisse videtur, de qua 
re exeunte Februario scribit ad ipsum Pompeium in ep. VIII, 
11, D § 5 : ,maxime veUem primum semper tecum fuissem, 
quod quidem tibi ostenderam, cum a me Gapuam reicieteim; 
quod feci non vitandi oneris causa e. q. s.^ : Simiiiter postero die 
ad Alticum (yill, 12 § 2) : tUam certe neque tum peccavi, cum 
imparatam Capuam . . . accipere nolui e. q. s.'*) 

Ceterum quod ita Cicero se gessit — quod non solus fecit, 
sed satis multi cum eo senatores — non nimis ei crimini ver- 
tendum est. Neque enim dubitari debet, quin re vera Cicero 
putaverit se esse aptissimam personam ad pacem concordiam- 
que inter Caesarem et Pompeium reconciliandam : illo pacis 
studio atque amore patriae aaductus est, ut ducem belU se esse 



a) cf. VII, 14 § 2. 

b) cf. ad fam. XVI, 12, 5. 

c) Est tertius de hac re locus, sed qui valde corruptus traditur, in 
ep. ad Att. VUI, 3 § 4. Ibi pro eo quod eet: ,iii te cepit Gapuam' 
conicio legendnm esse: Jainc reieci Capuam.' 

negaret"^ Accedit quod Cicero non erat is, qui de rebus 
publicis recte posset iudicare. Omnino tota Giceronis miseria 
inde est repetenda, quod ipse plus in re publica videre et 
valere se putabat aliisque ut putarent persuadebat, quam per 
naturam viresque eius licebat. 

51) cf. ad Att. VU, 12 § 2, 

52) De epistula ad Att VII, 12 v. ad 50; epistulae ad 
Terentiam dies et locus in fine ascriptus est: ,1X. kal. Formiis' 
(vide Baiter. et Wesenberg. ; Schuetzius falso legerat ,VIII. kal.', 
qua lectione ad ineptam coniecturam perductus est). 

Eodem die Giceronem Formiis Mintumas esse profectum 
propterea est verisimile, quia postero die, VIII. kal., mane iara 
erat Minturnis; cf. ad Att. VU, 13'» § 2. 

53) cf. ad Att. VII, 13^ § 3 (= VH, 13 § 7). 

54) cf. ad Att. VH, 17 § 3. 

55) De epistula VII, 13* v. ad 50; invenitur dies et locus 
in ep. ad Terent. XIV, 14. Nam etsi codd. praebent ,Vni. kal. 
Quint. Minturnis' tamen dubitandum non est, quin illud 
^Quint.' librarii errore adiectum sit ex clausulis superiorum et 
sequentium epistularum. Fuit simpliciter ,kal.' ut in ep. XIV, 
18, id quod Wesenbergius recte monuit; ,kal. Febr.' Sigonius 
iam correxerat. 

Ante lucem has duas epp. conscriptas esse inde apparet, 
quod nihil in iis legitur de L. Gaesaris legatione, quem grayissi- 
mum nuntium certe Gicero non omisisset, si ante conscriptas 
epistulas L. Gaesarem vidisset: quem vidit eodem die ,mane', 
cf. ad Att. VII, IS»» § 2 (= VII, 13 § 6). 

56) cf. ad Att. VII, 13»^ § 2; 14 § 1. 

57) VII, 1 3^ Novam epistulam esse ut statuam , quattuor 
causis commoveor; nam primum quae verba exeunte § 4 
leguntur (,loquacitati ignosces, quae et me levat ad te scribentem 
et elicit tuas litteras'), concludi iis epistulam vix potest negari; 
deinde si §§ 1 — 7 unam epistulam efficerent, bis Gicero de 
Labieno scripsisset (§ 1 et § 7); tum §§ 1—4 ab ipso Gicerone 
scriptas esse apparet (,me levat ad te scribentem') i at in § 7 
legitur: ,dictavi propter lippitudinem' ; denique brevitatem 
epistulae Gicero in § 7 excusat, quae excusatio si ad §§ 1—7 
spectaret intellegi non posset, quoniam ea ep. longior esset, 

/ 

a) De pacis atudio cf. VII, 14 extr.; Vm, 9; 11, D § 6 al. 



48 

quam quas Attico Cicero mittere soleret. — Nova hac ep. ex- 
ponuntur ea, quae usque ad a. d. Vin. k. facta sunt; postridie 
igitur mane, a. d. VII. k. (= 24. Jan.) Cicero eam dedisse videtur. 
Quaeritur autem, ex quo loco missa sit A. d. VIII. kal. Cicero 
fuit Mintumis, ut saepius dictum est. Inde per Cales Capuam 

Brofectus est: Capuam pervenit a. d. VL kal. Videtur igitur 
[intumis profectus essea.d.VII.kal., deinde peraoctasseCalibus, 
inde ire perrexisse a. d. VI. k.; cf. ep. VU, 14 § 1. Quodsi 
Cicero hanc epistulam ex more suo mane conscripsit, Minturnis 
etiam data est 

58) cf. Vn, 14 § 1; 15 § 2. 

59) De die, quo Pompeius Teano Sidicino profectus sit, 
varia traduntur. Scribit Cicero a. d. VII. kaL Febr. in ep. Vil, 
13^ eum Teano Larinum versus profectum esse a. d. VIIL kal. 
eodemque die Venafri mansisse. Quod si ita est, Pompeius 
statim post probatas L. Caesaris condiciones ire penexit Tamen 
est cur putemus nuntium de Pompei profectione Ciceroni a. d. 
Vn. kal. iam allatum minus verum fuisse. Nam in eadem 
Cicero epistula (Vn, 13^), (^a Atticum de hoc nuntio certiorem 
facit, scribit etiam se vidisse L. Caesarem cum mandatis, nec 
tamen quicquam addit de eius cum Pompeio colloquio nec de 

Probati^ condicionibus. Atqui is, qui nuntium de profectione 
ompei attulit, profecto etiam nuntiasset L. Caesarem rompeium 
convenisse, nisi incertos rumores secutus esset De probatis 
autem condicionibus Cicero a. d. VI. kal. demum certior factus 
est, id quod apparet ex ep. VII, 14 eo die conscripta: in qua 
epistula nihil de Pompei profectione legitur. A. d. V. kal. in 
ep. VII, 15 Cicero iterum scribit : ,Pompeius ad legiones Appianas 
est profectus, Labienum secum habet.' Videtur igitur eo 
tempore illos nuntios accepisse, e quibus accuratius quo die 
Pompeius profectus esset cognosceret. Quocum optime convenit, 
quod in ep. ad Pompeium missa (VHI , 1 1 , B § 2) legimus : 
,ego . . . Gapuam vem eo ipso die, quo tu Teano Sidicino es 

frofectus.* Venit autem Cicero Capuam a. d. VI. kal. , cf. VII» 
5 § 2; eodem igitur die Pompeius Teanum reliquisse videtur. 

60) cf. Vn, 15 § 2. 

61) Est dies in extr. ep. 

62) Quinti Ciceronis ad Tironem epistulae accurate tempus 
definiri nequit Scripta est hieme ; cf. § 1 : ,nec te navigationi 
et viae per hiemem committas^ et § 2: ,vix in ipsis t^tis et 
oppidis frigus infirma valetudine vitatur/ Ipse Bfarcus Tlronem 

rogat, ne hieme mari se committat, a* d. IV. kal. Febr. epistula 
Xvl, 12; cf. § 6. Eodem fere tempore haec ep. scripta esse 
videtur. 

63) cf. ad Att. VII, 16 § 2 extr. 

64) Quo die in Formianum pervenerit, diserte non dicit. 
Sed certe non plus duos dies in itinere fuit; nam quoniam a. 
d. in. kal. Febr. Capua profectus est, cum nonis Febr. iterum 
Capuam venire iussus esset (cf. VII, 16 § 2), sine dubio quam 
celerrime in praedium suum iter fecit, ne post adventum statim 
redire cogeretur. (Fuit etiam postea, cum Capuam rediit, duos 
dies in itinere: a. d. III. non. ex Formiano profectus pr. non. 
Capuam pervenit). 

65) cf. Vn, 17 § 5. 

66) cf. VII, 18 § 1. Pomponiam quoque, Quinti uxorem, 
fuisse inter mulieres a Cicerone significatas ex eo concludi 

Eotest, quod in ep. VII, 14 § 3 legitur. Quamquam non prorsus 
oc est certum, quia in ep. VII, 16 § 3 de Terentia et Tullia 
tantum est sermo. 

67) cf. Vn, 18 § 1 ; VII, 19. 

68) cf. Vn, 20 § 1. 

69) Est in ep. VII , 20 § 1 : ,Capuam veni pridie nonas.^ 
§2: ,ego si quia hic hodie novi cognoro, scies; iam enim 
aderunt consufes ad suas nonas.' Illud ,hodieS ut particula 
,enim^ significat, pertinet ad nonas. Ergo data non. Febr. 
Gapua. De adventu Lentuli cf. VII, 21 § 1. 

70) cf. ad Att. Vin, 2 § 1: ,ego adCaesarem unasCapua 
litteras dedi, quibus ad ea rescripsi, quae mecum ille de gladi- 
atoribus suis egerat.' Caesaris epistula ad Ciceronem missa 
commemoratur m ep. ad. Att. VII, 21 § 3; 23 § 3. De gladi- 
atoribus cf. VII, 14 § 2. Nec Caesaris nec Ciceronis ep. exstat. 

71) cf.Vn,21§2. 

72) cf.Vn,21§l. 

73) cf. VII, 21 § 1. Eodem die Ciceronem Calibus in For- 
mianum se contulisse inde apparet, quod ep. VII, 22 mane 
postridie ex Formiano missa est. 

74) In Formianum Ciceronem redisse apparet ex eo, quod 
Attico scribit (Vn, 22 § 2) : ,Terentiam habebis idibus,' mulieres 

enim in Formianu erant; cf. VII, 18 § 1. Quodsi Calibus a. 
d. VI. id. Febr. mane est profectus, ante vesperura eius diei in 
Formianum pervenire non potuit; est enim iter plus XXX 
milium passuum. Verisimile igitur est, Ciceronem postero die, 
mane, hanc ep. dedisse, i. e. V. id. (= 9. Febr.). Neque 
postea missa esse potest, quoniam vesperi eius diei Cicero eas 
accepit Philotimi litteras, quibus commoveretur, ut consilium 
de mulieribus Romam remittendis mutaret, cf. VII, 23 § 1 et 2. 
De nuntiis de Domitio missis v. VII, 23 § 1. 

75) Respicit Cicero ep. VII, 23 ad illas Philotimi litteras, 
quas vesperi a. d. V. idus accepit: mane igitur a. d. IV. id. 
eum hanc ad Att. ep. scripsisse putabimus. Neque enim postea 
haec ep. missa esse potest, quoniam nihil in ea legitur de 
Cassii litteris — Cassius cum Cicerone in Formiano erat ; cf. Vn, 
23 § 1 — quas tamen a. d. IV. id. venisse cognosci potest ex 
ep. Vn, 24- 

76) Ep. Vni, 11, A. Scribit in ea Porapeius: ,Q. Fabius 
ad me venit a. d. IV. id. Febr.; is nuntiat e. q, s.' Statim 
igitur postFabii adventum, eodem etiam die, Pompeius scripsisse 
videtur. Accepit Cicero epistulam a. d. XV. kal. Mart. Formiis 
(cf. VIII, 11, B § 1). Quinque igitur diebus Luceria Formias 
perlata est. 

77) Legitur in ep. VII^ 24: ,Philotimi litterae me quidem 
non nimis . . . delectarunt: ecce postridie Cassii litterae . . .' 
A Philotimo Cicero litteras accepit V. id. Febr. vesperi (cf.VII, 
23, 1); quibus lectis scripsit ep. VII, 23, ut videtur mane a. d. 
IV. idus; post datam illam eodem die (,postridie' post acceptas 
Philotimi litteras) novae litterae Capua venerunt ; iis comraotus 
Cicero scripsit ep. VII, 24. Data igitur est aut a. d. IV. id. etiam, ' 
aut, id quod est verisimilius, mane a. d. III. id. (= 11. Febr.). 
Ep. Vn, 25 incipit a verbis: ,Cum dedissem ad te litteras tristis 
et metuo ne veras de Lucretii ad Cassium litteris Capua missis, 
Cephalio venit a vpbis, attulit etiam a te litteras hilariores*. 
Post datam igitur ep. VII, 24 Cicero hilariores Attici litteras 
accepit, ad quas rescribit. Eodem igitur die missa est, quo VII, 24. 

78) Eae Pompei litterae, quae D. Laelio deferendae ad 
consules traditae sunt, etsi non sunt servatae, tamen quo argu- 
mento fuerint, duobus locis traditur. Nam et ipse Pompeius in 
ep. ad consules missa (Att. VIII, 12, A § 3) ad illas respicit, 
et Cicero in ep. ad Att. VIII, 3 § 7 eandem epistulam significat. 
Est autem Ciceronis ep. VIII , 3 data circ. a. k. Mart. (= 20. 
Febr.) ; illo igitur tempore Cicero iam cognoverat , quae Pom- 
peius in epistula D. Laelio tradita consulibus scripsisset. Satis 

autem accurate definiri potest, quo die de illis mandatisCireroni 
nuntius allatus sit. Nam in ep. ad Pompeium (VIII, 11, D § 1) 
legimus Ciceronem ipsis illis ad consules mandaiis commotuni 
esse ad iter inApuliam confestim lemptandum. Atqiie qnoniam 
secundum ep. VIII, 2 extr. a. d. XIII. kal. Mart. mane ad Pom- 
peium Formiis profecturus erat, apparet paulo ante illum tiiem 
eum de Laelii mandatis certiorem factum esse. lure autuui 
statui potest a. d. XFV.k.Mart. id esse factum; nam a. d. XV. k. 
Mart. eum nondum Pompei ad consules mandata cognovisse 
nec consilium cepisse proficisci ad Pompeium, intellegi potest 
ex ep. Vni, 11, B. Quodsi consideramus Pompeium Luceriae 
moratum esse, Ciceronem Formiis, fieri vix potest ut illa man- 
data post idus Martias Laelio tradita esse putemu>. Nam 
Pompei epistula VIII, 11, A post quinque dies Ciceroni allata 
est; quare non multum a vero aberrabimus, si epistulam 
Pompei D. Laelio traditam circ. ni. vel pr. id. Mart. scriptam 
esse statuemus. 

Ep. ad Domitium (VIII, 12, B). Legitur in § 1 : ,quam 
ob rem cum constituisses, ut Vibullius mihi scripserat (cf. VIII, 
11, A; Vin, 1 § 1), a. d. V. id. Febr. Corfinio proficisci cum 
exercitu et ad me venire, miror, guid causae fuerit, quare con- 
silium mutaris . . .' Acceperat Pompeius illum nuntiuni de 
Domitii consilio a. d. IV. id.; cf. VIII, 11, A; ex verbis § 1: 
jValde miror te ad me nihil scribere' apparet Pompeium non- 
dum accepisse litteras a Domitio; atqui secundum VIII, 12, 
C § 1 a. d. XIV. k. Mart. ei Domitii aliqua ep. allata est; 
sequitur, ut haec Pompei ep. data sit inter a. d. IV. id. Febr. 
et XIV. kal. Mart. (= 10.— 16. Febr.). 

79) Ep. Vn, 26. Dies ex ipsa ep. colligi vix potest; nam 
etsi est in § 1: ,omnia facta erant hoc biduo laetiora' — id 
quod et Baiterus et Wesenbergius , Gruberum secuti, ad diem 
ep. VII, 25 pertinere statuerunt, ita ut haec ep. (VII, 26) tertio 
die post illam, idib. Febr. , data sit — tamen Cicero cum dicit 
,hoc biduo', nihil aliud dicit nisi ,his proximis duobus diebus', noque 
id necessario ad superiorem epistulam spectat. Mihi veri similius 
esse videtur epistulam VII, 26 datam esse a. d. XV. kal. Mart. 
Nam in prima libri sequentis ep. haec leguntur (VIU, 1 § 1): 
,Cum ad te litteras dedissem, redditae mihi sunt litterae 
a Pompeio: cetera de rebus in Piceno gestis, quae ad se 
Vibullius scripsisset, de dilectu Domitii, quae sunt vobis nota, 
nec tamen tam laeta erant in iis litteris quam quae ad me 
Philotiraus scripserat', quae verba pertinere videntur ad ep. VII, 
26 § 1 : ,ego enim nunc paulum exorior, et maxime quidem iis 
litteris, quae Roma adferuntur, de Domitio, de Picentmm 

(Sternkopf). ^ 

cohortibus: omnia erant facta hoc biduo laetiora/ Quodsiita 
res se habet, paulo post datam ep. VII, 26 Pompei litterae 
allatae sunt, eodem die; Pompei autem litteras, de quibus in 
ep. ad Att. VIII, 1 est sermo, Cicero accepit Formiis a. d. XV. 
k. Mart. (^ 15. Febr.); cf. VIII, 11, B § 1. — Sed quoniam 
fieri potuit, ut inter ep. VII, 26 et VIII, 1 aliqua ep. intercideret, 
nihil certius statui potest, quam hoc: ep. VII, 26 datam esse 
inter id. Febr. et XV. kal. Mart. (= 13.— 15. Febr.). 

80) Accepit Gicero Pompei epistulam VIII, 11, A a. d. XV. 
kal.Mart. (cf. VIII, 11,B § 1); secundum ep. VIII, 1 § 2 statim 
rescripsit: data igitur est ep. VIII, 11, B Formiis a. d. XV. k. 
Mart. — De Tullio v. § 4. 

81) Infra (ad 91) ostendemus Gorfinium post septem dierum 
obsidionem captum esse a. d. IX. kal. Mart. (= 21. Febr). 
Quodsi ita est, obsideri coeptum est a. d. XV. kal. Mart., id 
quod infra luculentius etiam apparebit. 

82) Ep. VIII, 1. Erraverunt viri docti, quod Giceronem 
statim post acceptas Pompei iitteras (VIII, 11, A) hanc ad Att. 
ep. dedisse statuerunt. Venisse illas Pompei litteras , quae in 
§ 1 commemorantur , a. d. XV. kal. Mart., supra dictum est 
(80); atque Pompeio quidem statim se rescripsisse dicit in 
huius ep. § 2. Sed hanc ad Att. epistulam fratris puero dedit, 
qui subito Romam proficiscebatur (§1); verisimile autem illum, 
ut fieri solebat, multo mane profectum esse, ergo a. d. XIV. k. 
Mart. (= 16.Febr.). Quod confirmatur hac re: propter subitam 
pueri profectionem Giceroni deest tempus mittendi Pompei 
litterarum exempli: ,cras igitur mittam' (g l). Quod exemplum 
cum ep. VIII, 2 missum est; cf. § 4: ,id ex Pompei litteris 
cognosces, in quibus animadvertito illum locum, ubi erit 
Sinlr^!' Epistula autem VIII, 2 a. d. XIII. k. Mart. data est; 
quodsi is erat crastinus dies, ep. VIII, 1 a. d. XIV. kal. scripta 
sit necesse est. Nec statim post lectas Pompei litteras Giceronem 
hanc ep. dedisse vel ex eo apparere videtur, quod minus accu- 
rate Pompei verba aflfert; cf. § 1: ,in ea Pompei epistula erat 
in extremo ipsius manu: tu censeo Luceriam venias; nusquam 
eris tutius.' Scripserat Pompeius (VIII, 11, A): ,censeo ad nos 
Luceriam venias; nam te hic tutissime puto fore.' Data igitur 
ep. est a. d. XIV. k. Mart. Videtur autem non ex Formiano, 
ut superiores epistulae (cf. VII, 26 § 3), sed Formiis missa esse; 
nam Pompei litteras aperte se Formiis accepisse dicit (VIII, 11, 
B § 1) atque proxima etiam ep. VIII, 2 ad Atticum Formiis 
conscripta esse videtur (cf. extr. ep.), unde ad Pompeium in 
Apuliam Gicero profecturus erat. Quamquam haud scio an 

idem sit in Formiano atque Formiis esse, id quod conicere 
possis ex ep. ad Att. IX , 5 , in cuius § 1 Cicero loquitur de 
,mansione Formiis', cum tamen pergat: ,venit ad me etiam Q. 
Fufius, quo vultu, quo spiritu! properans Brundlsium, scelus 
accusans Pompei, levitatem et stultitiam senatus. haec qui in 
mea villa non feram, Curtium in curia potero ferre?' Quae 
coniectura aliis locis fortasse confirmari potest ; sed hoc ut leve 
praetermittamus. 

Sed est cur pauca etiam addamus. Scribit enim Cicero in 
§ 1 ep. Vni, 1 : ,ipsam tibi epistulam misissem, nisi tam subito 
fratris puer proficiscebatur; cras igitur mittam ; — sed in ea 
Pompei epistula erat in extremo ipsius manu : tu censeo e. q. s.' 
Atqui Pompei illa epistula (VIII, 11, A) sex tantum versuum 
est: quid igitur causae Juit, cur hos pauculos versus non posset 
adnectere epistulae suae, si quidem satis temporis erat ad con- 
ficiendam hanc minime brevem epistulam? Res explicatur 
verbis: ,erat in extremo ipsius manu': miserat Pompeius 
longiores de rebus ni Piceno gestis litteras, quas tamen non 
ipse scripserat, sed vel dictaverat vel per alium conscribendas 
curaverat: ipse his litteris paucos illos versus adiecerat, quos 
legimus VIII, 11, A. Quod ita esse confirmatur iis quae in ep. 
Vin, 1 § 1 de argumento illarum litterarum leguntur: ,cetera 
de rebus in Piceno gestis, quae ad se Vibullius scripsisset, de 
dilectu Domitii' — de quibus rebus nihil in ep. VIII, 11, A. 
Apparet etiam ex ep. VIJI, 11, B, qua epistula Cicero Pompeio 
respondit: quae ad multo accuratiores nuntios spectat, quam 
inveniuntur in ep. VIII; 11, A, cum tamen disertis verbis Cicero 
dicat, epistula B se rescripsisse ad A. Universae Pompei 
epistulae Cicero exemplum Attico misit una cum ep. VIII, 2 
(cf. § 4); epistulam vero VIH, 11 cum scriberet, illud tantum 
intererat eius ut mitteret eaquae suamanuPompeiusscripsisset; 
cf. VIII, 11 § 6: ,epistularum Pompei neglegentiam meamque 
in rescribendo diligentiam volui tibi notam esse.' 

83) Pompei ad Domitium ep. VIII, 12, C. Respondet 
Pompeius ad ep. Domitii, quam accepit a. d. XIV. k. Mart. 
(= 16. Febr.); cf. § 1. Statim rescripsisse videtur, nam a. d. 
XIII. Ical. altera Domitii ep. allata est, ad quam respondet ep. D. 

84) Esi dies in extr. ep. (VIII, 2); de epistula ad Caesarem 
missa cf. § 1. 

85) cf. ad Att. Vffl, 2. extr. cum ep. Vffl, 11, D § 1. 
Ceterum vide ea , quae infra (89) de hoc itinere exposita sunt. 

86) A. d. Xffl. k. Mart. Pompeio epistula aliqua Domitii 
aUata est; cf. Vffl, 12, D § 1; Vffl, 6 § 2. Statim sine dubio 

Domitio respondit epistula VUl, 12, D, atquo ad Lentulum 
consulem (nam ad eum solum, non ad consules, epistulam 
missam esse, apparet ex pronominis ,tu* usu alque ex ep. ad 
Pomp. Vin, 11, D § 3) misit epistulam VIII, 6 § 2, eui exem- 
plum Domitii litterarum adiecit. 

87) Ep. VIII, 12, A. Hanc Pompei ad consules epistulam 
post VIII, 12, B datam esse apparet ex § 1: ,ad L. Domitium 
litteras niisi, primum, utipse. . . veniret, deinde, sidesedubitaret, 
ut cohortes . . . ex Piceno . . ad nos mitterel*, quae verba aperte 
spectant ad B § 2. Sed aliquanto post scripta sit necesse est; 
pergit enim Pompeius : ,quod veritus sum, factumest, utDomitius 
implicaretur.' Quo efficitur Pompeium iam accepisse a Domitio 
litteras, quibus certior factus est , illum a Caesare interclusum 
esse; a Domitio autem litterae allatae sunt a. d. XIV. et Xni. 
k Mart (cf. VHI, 12, C § 1; D § 1). Accedit auod Domitium 
Pompeius hortatur, ut Luceriam veniat (cf. B § 2); consules 
vero, ut Brundisium, quo se copias ducturum esse dicit A § 4 : 
,placitum est mihi . . . ut Brundisium ducerem hanc copiam . . . 
vos hortor, ut . . . eodem veniatis quam primum.' Verisimile 
jritur est hanc ep. (A) paulo ante a. d. XI. k. Mart. (= 19. 
Febr.) datam esse, vel hoc ipso die , quo secundum ep. VIII, 9 
extr. Luceria Brundisium versus profectus est. Aliud etiam 
argumentum addere possum: brevis illa Pompei ad Lentulum 
consulem ep. (VIII, 6 § 2) a. d. XIIL k. Mart. Luceria data est: 
in ea Pompeius in dubio reliquerat, utrum Domitio auxilio 
venturus esset necne (cf. VIII, 11, D § 3: ,his ego litteris lectis 
in eadem opinione fui, qua reliqui omnes, te cum omnibus 
copiis ad Corfinium esse venturum'); at in hac (12, A) prorsus 
aperte scribit (§ 3): ,cum nihilo magis ego quam vos subsidio 
Domitio ire possim.' Data igitur est aut a. d. XII. aut XI. k. 
Mart. (18.— 19. Febr.); neque enim postea missa esse potest, 
quoniam a. d. X. k. Mart. Pompeius iam cognoverat consules 
in Apulia esse (cf. VIII, 11, C). 

88) cf. VIII, 9 extr. Haud paulo ante Scipionem cum 
duabus cohortibus Brundisium praemiserat, de qua re Cicero 
iam certior erat factus, cum ep. VIII, 3 conscripsit (cf. § 7). 

89) Ep. ad Att VIII, 3. 

Paragraphis inde a prima usque ad sextam conscriptis 
novi nuntii venerunt, quibus auditis statim Cicero adiecit para- 
graphum 7; cf. § 7: ,sed ecce nuntii scribente me haec ipsa 
noctu in Caleno, ecce litterae, Caesarem ad Corfinium, 
Domitium Corfinii cum firmo exercitu et pugnare cupiente.* 
Scripta igitur ep. est noctu in agro Caleno, idque in itinere, 

cum Calibus Cicero Formias rediret, ut apparet ex 8 7 extr. 
(cf. etiam § 5). — Quodsi statuimus Ciceronem, ut facturum 
se dixerat in ep. VIII , 2 extr. , a. d. XIII. k. Mart. profectum 
esse Formiis, ut in Apuliam se conferret, ante vesperum eius 
diei Cales pervenire non potuit; fortasse Teani mansit, ut ibi 
pemoctaret, et postero die Cales perrexit (cf.VIII, 11, D §1 sq.). 
Sed ut vesperi etiam a. d. XIII. kal. Cales venerit, certe ibi 
mansit a. d. XII. kal. Mart., quoniam non est verisimile eum 
statim post adventum, eadem nocte, Formias revertisse. Quam 
diu vero Calibus commoratus sit, aut quando acceperit eos 
nuntios, qui eum commoverent, ut reverteretur , nescimus; 
nam in ep. ad Pompeium missa (Vin, 11, D) consulto de ea 
re tacere videtur. De tempore igitur huius ep. (VIII, 3) 
nihil accuratius constitui potest, quam inter a. d. XII. et IX. 
kal. Mart. (nam a. d. VIII. Formias iam redierat; cf. VIII, 4; 
5, 1; 6, 1) eam esse datam (18.— 21. Febr.); quamquam 
prorsus est verisimile Ciceronem non plus unum diem 
Calibus moratum esse; nam admodum timebat Caesaris 
celeritatem , nolebatque illo tempore suam fortunam cum Pom- 
peio coniungere. Fortasse igitur ea nocte epistula conscripta 
est, quae est inter XII. et XI. k. Mart., missaque mane a. d. 
XI. kal. (= 19. Febr.). 

90) Ep. Vni, 11, C secundum D § 4 data est Canusio a. d. 
X. k. Mart. (^ 20. Febr.). 

91) Legitur in ep. ad Att. IX, 1 § 1: ,nam Canusio IX. kal. 
profectus erat Gnaeus.' Eodem die Caesarem Corfinio profectum 
esse, ut in Apuliam pergeret, coUigi potest ex ep. VIII, 14 § 1: 
,eodem enim die video Caesarem Corflnio post meridiem pro- 
fectum esse, quo Canusio mane Pompeium.' Sed quaeritur, 
utrum Caesar statim post captum Corfinium ire perrexerit , an 
paulo iam ante oppido capto a. d. IX. kal. demum castra 
moverit. Nam L. Langius"^ circ. XI. k. Mart. (= 19. Febr.) 
deditionem factam esse statuit, Caesaremque per duos dies Cor- 
finii mansisse putat. Quod tamen et vix est verisimile — 
nam quisest qui credat Caesarem, illud Thgag horribili vigilantia, 
celeritate, diligentia (cf. VIII, 9 extr.), post captum Corfinium 
duos dies otio dedisse? — et falsum esse apparet ex ipsius 
Caesaris commentario. Vesperi enim Domitii milites consilium 
ceperant portas Caesari aperire (cf. b. c. I, 20); Caesar autem, 
cum noctu urbem introire nollet, laudaverat legatos atque 
iusserat milites asservare portas murosque (cp. 21). Nocte 
Lentulus Spinther ex oppido ad Caesarem venerat cumque eo 

a) L 1. p. 412. 

sunt in cp. 23 exponuntur: ,Caesar, ubi luxit, omnes senatores 
. . . produci iubet . , . Hos omnes . . . a conlumeiiis . . . pro- 
hibet . . . dimitlit onmes incolumes. HS LX, quod advexerat 
Domilius . , . reddit . . . Milites Domitianos sacramentum apud 
se dicere iubet, atque eo die castra movet iustumque iter 
conficit, Vil omnino dies ad Corfinium commoratus, el per 
fines Marrucinomm . . . in Apuliam pervenit.' Apparet Cae- 
sarem eodem die, quo cepit oppidum, profectum esse; atque 
quod dicit se per septeni dies Corfinii moratum esse, id optime 
se habet. Accepit enira Pompeius a. d. XIII. k. Mart, (= 17. 
Febr,} epistulam Domitii (cf. VIII, 12, D § 1), in qua scriplum 
erat, Caesarem apud Corfinium castra posuisse; ninit de ea re 
in ea epistula erat, quam pridie (a, d, XIV,) Pompeius a 
Domitio acceperat (cf. VIII, 12, C g 1 sq.); veri simile igitur 
est Domitium statim post posita castra, vel potius cum pone- 
rentur, litteras misisse. Luceria autem a Gorfinio non pius 90 
m.p. abest, tertio igitur die certe epistula tam ingentis momenti 
Pompeio allata est. Quod si ita est, Domitii ep. data est a. d. 
XV, k. Mart, (=15.Febr.) at£|ue eodem die Corfinium obsideri 
coeptum est; septimus vero inde dies est IX. k, Mart. (— 21, 
Febr.), Recte igitur Nissenus°' hoc die Corfinium captum esse 
statuit, 

92) In ep. ad Att, VIII, 4 multa de Dionysio leguntur, cui 
propter inhumanitatem vehementer Cicero irascitur; ad quam 
vituperationis plenam ep. respiciens Cicero in ep. VUI, 5 § 1 
scribit: ,cura ante lucem VIIL kal. ad te litteras dectissem, 
vesperi ad nos eodem die venit ipse Dionysius, auctoritate tua 
permotus, ut suspicor.' Data igilur est ante lucem, VUl. lcal. 
Febr. (= 22. Febr.), 

Ep. VIII, 5 statim post Dionysii adventum, vesperi a. d. 
VIII. lial. scripta est ct nocle data; cf. VIII, 6 § 1: .obsignata 
iam epistula, quam de nocte daturus eram, sicut dedt — nam 
eam vespori scripseram — C, Sosius praetor in Formianum 
venit.' (Ex quo etiam apparet, a. d. VIII. kal. Ciceronem 
in Formiano fuisse), 

93) Epistula VIII, 5 conscripta, C, Sosius praetor in Formi- 
anum venit ad M', Lepidum , vicinum Ciceronis, attulitque 
exempluni Pompei iitterarum; quod exemplum cum ep, VlII, 6 
Cicero Attico mittit, Verisimile igilur est, epistulam VIII, 6 
raane a. d. VII. kal. Mart. (— 23. Febr.) datara esse. 



a) 1. 1. p. 104, 

94) Ep. ad Att. Vffl, 7; 8; 9. 

Gerte hoc ordine datae sunt, atque post VHI, 6; nam in 
ep. 7 Cicero dubitat, num Pompeius Domitio subsidio venturus 
sit (cf. § 1), contra ep. 6 scribens speraverat magnum Pompei 
in adventu terrorem lore (§ 3). Cum epistulam 8 scripsit, iam 
compererat Pompeium Brundisium pergere; rumoresque erant 
Domitium se tradidisse Caesari. In ep. 9 de tradito Corfinio 
tamquam de nota re loquitur, cf. § 3 : ,alterum existimari con- 
servatorem inimicorum (id quod spectat ad Caesaris erga 
Domitium ,clementiam'J, alterum desertorem amicorum.* Atque 
quoniam ep. 9 a. d. V. kal. Mart. (= 25. Febr.) scripta 
est (cf. extr. ep.) , epistulae 7 et 8 inter a. d. VII. et V. datae 
sint necesse est. Videtur autem ep. 7 a. d. VII. kal. etiam 
conscripta esse, quo die multo mane ep. 6. missam esse 
statuimus; epistulam 8 igitur ad a. d. VI. kal. (= 24. Febr.) 
referemus. 

95) De tempore epistulae VIII, 8 vide 94. De reliquis cf. 
Vni, 8§2; 9 §4; 11 § 5; 15, A § 3. 

96) cf. Vin, 9 § 4 extr. 

97) cf. Vm, 9 § 4 cum ep. IX, 10 § 8. 

98) Epp. Vin, 10— 16. Quin hoc ordine deinceps post ep. VIII, 9 
datae sint, non est cur dubitemus. Epistula 16. a. d. IV. non. Mart. 
(= 4. Mart.) data est; cf. extr. ep. : habemus igitur septem 
epistulas datas inter a. d. V. kal. et IV. non. Mart. Ciceronem 
autem hoc tempore cotidie litteras misisse, et in ep. 12 § 1 et 
in ep. 14§ 1 legitur; facile igitur credemus epistulam 10 datam 
esse a. d. IV., ep. 11 a. d. III., ep. 12 pr., ep. 13 kalendis, 
ep. 14 a. d. VI. non., ep. 15 a. d. V. non. Mart., ut septem 
diebus septem epistulae respondeant. 

99) cf.Vni, 11, D §4, ex quo apparet Ciceronem accepisse 
Pompei epistulam VIII, 11, C a. d. III. kal. Mart; curaque ep. 
ad Att. Vin, 11, cui epistula ad Pompeium VIII, 11, D annexa 
est, a. d. III. kal. Mart. (cf. 98) data est, apparet etiam epistulam 
ad Pomp. (Vin, 11, D) eodem die conscriptam esse. 

100) De tempore v. 98. Ex Formiano data est ep., ut su- 
periores epistulae; nam quod in ep.Vni,9§3 Cicero scripserat: 
,ego Arpini volo esse pridie kal., deinde circum villulas 
nostras errare', id consilium non est secutus; cf.VIII, 16 extr.; 
K, 1 § 3. 

101) Balbi epistulam VIII, 15, A Cicero accepit a. d. V. 
non. Mart. (=3. Mart.); cf. VIII, 15 § 1 et 3. Legitur autem 

in Balbi epistula (A§3): ,BaIbi mei tuique adventu delectatum 
te valde gaudeo e. q. s.'; ex quo intellegitur Ciceronem illi 
iam nuntiavisse Balbum minorem apud se fuisse, Venerat 
Balbus minor ad Ciceronem a. d.VI. kal.Mart; cf. VIII, 9 §4; 
quodsi Cicero postero die, V. kal., ad Balbum Romam epistulam 
de ea re misit, ea ante a. d. ni. kal. perferri non potuit. 
Statuendum igitur est, Balbi epistulam Vlll, 15, A inter a. d. 
III. kal. et ipsas kal. Mart. (= 27. Febr.— 1. Mart.) conscri- 
ptam esse. 

102) cf. IX, 3 § 2. 

103) De epistulis IX , 7, A et B et C simul dicendum est. 
Nam ita inter se cohaerent, vix ut fieri possit, ut disputatio de 
iis divellatur. Est autem A epistula Balbi etOppii ad Ciceronem 
missa, C epistula Caesaris ad Balbum et Oppium, quae paulo 
post illis allata est, quam communes ad Ciceronem litteras 
dederunt; B est epistula Balbi paulo post allatam Caesaris 
epistulam C ad Ciceronem data; cf. B § 1. 

Ac primum quidem de ep. C videamus. Legitur in eius 
§ 1 : ,Gaudeo mehercule vos significare litteris , quam valde 
probetis ea, quae apud Corfinium sunt gesta'. Apparet igitur 
Oppium et Balbum accepto de rebus Corfiniensibus nuntio 
Caesari litteras misisse, ad quas ille hac ep. respondet. Captum 
Corfinium est a. d. IX. kal. Mart. (= 21. Febr.). Quodsi hic 
nuntius iam a. d. VII. kal. Romam perlatus est eodemque die 
Balbus et Oppius litteras composuerunt (= 23. Febr.), tamen 
eae litterae ante a. d. III. vel pr. kal. Mart. (= 27. — 28.Febr.) 
Caesari redditae esse non possunt, quoniam is statim post captum 
Corfinium in Apuliam versus profectus ^rat, idque tam celeriter 
ut kal. Mart. iam Arpis esset. Fortasse igitur haec Caesaris 
ep. (C) ipsis kal. Mart., quo die Arpis mansisse eum legimus 
in ep. IX, 3 § 2, conscripta est; quod si ita est, Romam non 
ante perlata est quam circ. a. d. III. non. Mart. ( — 5. Mart.). — 
Quae si recte exposita sunt, iam epistulae A et B certis terminis 
circumscribi possunt: est enim A paulo ante a. d. 111. non. 
Mart. data, B paulo post illum diem, fortasse postridie. Atque 
quoniam in ep. B § 1 Balbus sic scribit: ,posteaqaam litteras 
communes cum Oppio ad te dedi (==A), ab Caesare epistulam 
accepi (^ C), cuius exemplum tibi misi .. .' apparet Balbum 
nullam ad Ciceronem misisse epistulam, quae inter A et B esset 
ponenda. Miserat autem Balbus (cf. 101) ad Ciceronem epi- 
stulam VIII, 15, A inter a. d. III. kal. et ipsas kal. Mart. (=27* 
Febr. — 1. Mart.); quare necesse est epistulam IX, 7, A inter 
feal. Mart. et a. d. III. non. Mart. (I.7-5. Mart.) datam esse. 

CumqueCiceronis epistula adAtt.IX, 7, cum quaA,BetCmissae 
sunt, a. d. III. id. Mart. (= 13. Mart.) scripta sit, sequitur ut 
Balbi ep. B inter a. d. III. non. et III. id. Mart. (5.— 13. M.) 
data sit; quamquam prorsus est veri simile Balbum statim 
post allatam Caesaris epistulam (C) Ciceroni scripsisse; id quod 
confirmatur ep. IX, 7 §3: ,id me iam pridem agere intelleges 
ex litteris Balbi et Oppii, quarum exempla tibi misi.* 

Statuere igitur mihi videor posse Caesaris epistulam IX, 7, 
C datam esse circ. kal. Mart. atgue Romam allatam esse circ. 
a. d. ni. non Mart.; epistulam IX, 7, A, quae ante allatam 
Caesaris ep. conscripta est, datam esse circ. a. d. V. non. Mart. ; 
epistulam IX, 7, B circ. pr. non. Mart. 

104) cf.Vffl,15 §3. De die, quo ep.Vffl, 15 data sit, v.98. 

105) cf. IX, 6 § 3 cum IX, 9 § 2 ; quod enim priore loco 
de ipsius Pompei profectione nuntiatum erat, id falsum fuit; 
sed consules saltem cum parte copiarum mare transisse cogno- 
scitur ex ep. IX, 9 § 2. 

106) cf.IX,l §1. 

107) Ep. ad fam. VIII, 15. Hanc post Corfiniensem 
victoriam datam esse, ex ipsa § 1 concludere possis: ,ecquem 
autem Caesare nostro acriorem in rebus gerendis, eodem in 
victoria temperatiorem aut legisti aut audisti?' Erat enim 
post captum Corfinium Caesaris ,clementia' omnium in ore. Sed 
manifestum id fit iis, quae in exeunte epistula leguntur, ubi 
facete Caelius Caesaris factum cum Bellieni, servi cuiusdam, 
comparat: is enim Bellienus, cumDomitium quendam, nobilem 
oppidi Intimelii civeni, necavisset, maximas in eo oppido 
turbas civiles moverat, quarum sedandarum causa Caelium 
Caesar cum militibus Intimelium proficisci iusserat. Quas res 
Caelius postquam exposuit, sic pergit: ,usque quaque, inquis, se 
Domitii male dant. vellem quidem Venere prognatus ( = Gaesar) 
tantum animi habuisset in vestro Domitio, quantum Psecade 
natus (—Bellienus) in hoc habuit.' Irridet igitur Caesaris erga 
Domitium clementiam : Domitius enim apud Corfinium a Caesare 
captus et dimissus erat. Data igitur est ep. post a. d. IX. kal. 
Mart. (===21. Febr.). Legitur autem in § 1 extr.: ,quae tibi 
exponere nisi coram non possum, idque celeriter fore spero; 
nam me, cum expulisset ex Italia Pompeium, ad urbem con- 
stituit vocare; id quod iam existimo confectum, nisi si maluit 
Pompeius Brundisii circumsederi.' Caelio igitur veri simile esse 
videtur Caesarem iam expulisse Pompeium ex Italia, nisi 
Brundisii oppidi obsidio moras attulerit. Abest autem Brundi- 

(Stemkopf). 4 

sium a Corfinio circ. 300 m. p.; itaque si quotidie Gaesaris 
exercitus 20 vel 2'* m. p. percurrebat , ad totum iter conficien- 
dum — neglectis plane diebus quieti datis — opus erant 12 
vel 15 dies. Revera a. d. VII. id. Mart. (= 9. Mart.), post 
sextum decimum diem, Brundisium Caesar pervenit. Quodsi 
non nimiam Gaelius Caesari tribuit celeritatem, multo verisi- 
milius est ineunte Martio quam exeunte Februario hanc ep. 
datam esse. 

108) Nonis Martiis (cf. IX, 5* § 1). 

109) Legitur in ep.ad Att. IX, 6 § 6: ,venit ab eo (Caesare) 
Furnias, ut quidem scias quos sequamur : Q. Titinii filium cum 
Caesare esse nuntiat, sed illum maiores mihi gratias agere 
quam vellem; quid autem me roget . . . cognosce ex ipsius 
epistula'. Videtur Furnius eodem die, quo Cicero haec 
scripsit, cum Caesaris epistula venisse, i. e. a. d. V. id. 
Mart. (= 11. Mail.). Caesar aulem, cum breves has litteras 
scripsit, in itinere fuit: ,Cum Furnium vidissem tantum 
. . . properarem atque essem in itinere, praemissis iam iegionibus, 
praeterire tamen non potui e. q. s/ Apparet illud iter significari, 
quod Corfinio Brundisium Caesar tecit: data igitur est epistula 
inter IX. kal. et VII. id. Mart. (= 21. Febr.-9. Mart.); sed 
cum Ciceroni a. d. V. id. reddita esse videatur, iure eam haud 
ita multo ante nonas scriptam esse putabimus. 

110) IX, 2'' novam ep. esse non est cur demonstrem. 
Responderat Cicero nonis Martlis ad Attici aliquam ep. IV. non. 
datam (cf. IX, 2' etlX, 10, 8); sed exspectabat eo die longiorem 
ep., quam eum accepisse apparet exep. IX, ^''^let 3. EaAttici 
ep. data erat a. d. III. non., ut cognoscitur ex ep. IX, 10, 9 
coll. cum ep. IX, 2'' § 2 extr.; verisimile igitur est eam ipsis 
nonis, ut exspectaverat Cicero, in Formianum allatam esse. 
Quod si ita est, Ciceronis responsum IX, 2*' aut nonis etiam, 
aut — id quod est verisimilius — mane a. d. VIII. id. datum 
est. Nam quominus ad posterius tempus epistulam i-eferamus, 
prohibet ep. IX, 3 § 1. 

De Attici die natali. Legitur in ep. iX, 5 § 1: J^atali 
die tuo scripsisti epistulam ad me plenam consilii . • . eam 
mihi Philotimus postridie, quam a te acceperat, reddidit.* 
Attici epistula, de qua hoc loco est sermo, conscripta est inter 
a. d. III. non. et VII. id. Martias; nam ad ep. a. d. III. non. 
datam Cicero respondit ep. IX, 2*»; ei epistulae quae VII. id. 
missa erat, rescripsit a. d. III. id. ep. IX, 7 (cf. IX, 10 § 10 
cum IX, 7 § 2). Est autem ep. IX, 5 composita a. d. VL id., 
non a. d. V., ut mox (113) ostendam. Atque cum in ep. 
IX, 3 a. d. VII. id. data nihil legatur de Attici litteris die natali 

conscriptis, sequitur ut Cicero eas acceperit aut a. d. Vn. id. 
vesperi fpost datam ep. IX, 3) aut a. d. VI. Prius tamen 
vensimilius. Nam Philotimus duobus diebus Roma in Formi- 
anum iter fecerat, ad quod iter perficiendum plerumque tribus 
diebu^ opus erat; certe igitur, etiamsi multo mane Roma pro- 
fectus erat, ante vesperum alterius diei Formias pervenire non 
potuit; epistula autem IX, 5 mane a. d. VI. scripta essevidetur, 
quoniam Atticus ad eam iam a. d. IV. rescripsit, id quod 
cognoscitur ex ep. IX, 9 § 1 (v. etiam 113). Quod si ita est, 
Atticus Philotimo epistulam perferendam tradiderat mane a. d. 
VIII. id.; quam si eodem die conscripseral, VIIL id. ast Attici 
dies natalis. Sed fortasse pridie iam — nonis — eam com- 
posuerat ; neque enim ex Ciceronis verbis supra allatis cognosci 
potest, num eodem die Attici epistula et scripta et data sit; 
quare utrum natalis ad a. d. VIII. id. an ad nonas referendus 
sit, non di iudicaverim. 

Ceterura suspicio mihi iniecta est primum epistulae IX, 5 
verbum (,natali') spurium esse explicationis causa ad verba 
,die tuo* additum et esse hoc loco sermonem de morbo Attici, 
ut in ep. IX, 2* (,die tuo') et IX, 4 extr. et IX, 8 extr. (,diem 
tuum'). Quod argumentis demonstrari nequit; sed probabile id 
esse eo magis mihi videtur, quod in epistulis reliquorum 
annorum datis mense Martio dies natalis Attici numquam 
significatur. 

111) cf. IX, 3 § 2. 

112) cf. IX, 13, A § 1. 

113) Epp. ad AttlX, 4—8. 

Epistula IX, 8 certe, ut editores volunt, pr. id. Mart. 
(= 14. Mart.) scripta est. Scribit enim Cicero sic, ut facile 
cognoscas eum statim rescripsisse ad Attici epistulam, quam pr. 
id. accepit; cf. § 1: ,CenantiDus II. id. nobis, ac noctu quidem, 
Statius a te epistulam brevem attulit. de L. Torquato quod 
quaeris e. q. s.' In extrema ep. legitur : ,puto enim diem tuum 
heri fuisse;' atque cum febris quartana nonis Martiis incessisset 
(cf. IX, 2) , necesse erat eam denuo incidere in a. d. VI. id. et 
deinceps in a. d. III. id., ut vel ex hoc efficiatur hanc ep. die 
post a. d. IIL id. , i. e. pr. id. etiam, scriptam esse. Sed de 
ceteris epistulis valde dubitare licet, num recte ab editoribus 
sint definitae. 

Nam ineunte ep. 7 haec leguntur: ,Scripseram ad te 
epistulam, quam darem IV. idus, sed eo die is, cui dare 
volueram, non est profectus.' Cicero igitur a. d. IV. id. 

epistulam scripsit ille quidem, sed non potuit dare, quare ea 
epislula, si quidem data est, non prius quam a. d. III. id. data 
esse potest. Atqui Gruberus editoresque epistulam IX, 6 a. d. 
IV. id. scriptam esse statuunt; quod si recte se habet, data illa 
non prius quam a. d. III. esse polest, Attico vero reddita non 
prius quam prid. idus; nam si celeriter perferuntur epistulae — 
moratur autem Cicero Formiis , . Atticus Romae — postridie 
quam datae sunt redduntur; plerumque die tertio accipiuntur 
(cf. IX, 5 § 1; IX, 9 § 1; imprimis VHI, 14 § 1: ,nec in his 
locis quae a Brundisio absunt propius biduum aut triduum' 
sc. quam Roma). — At nullo modo id fieri potest. Nam 
secundum ep. IX, 9 § l Cicero postridie idus trinas Attici 
litteras accepit, datas deinceps a. d. IV., ITL, pr. idus. Quibus 
epistulis iusto ordine respondere se ait velle. Itaque § 1 ad 
illas litteras rescribit, quas IV. id. Atticus dederat; § 2 vero 
ad epistulam Attici a. d. IIL id. datam. Huius ioci verba haec 
sunt: jVenio ad alteram nunc epistulam: recte non credis de 
numero militum; ipso dimidio plus scripsit Clodia. falsum etiam 
de corruptis navibus : quod consules laudas, ego quoque animum 
laudo e. q. s.' Haec verba spectant ad ep. IX , 6 , qua Cicero 
cum Attico communicaverat , quae de discessu Pompei Clodia 
scripsisset (§ 3) : ,Pompeius mare transiit cum omnibus militibus 
e. q. s.' Quos quidem nuntios Atticus in ep. a. d. III. id. data 
scripserat esse exaggeratos, id quod Cicero in ep. IX, 9 § 2 
confirmat ita esse. Ergo necesse est Atticum a. d. III. id., quo 
die suam scripsit epistulam, iam accepisse Ciceronis ep. IX, 6; 
quod si ita est, haec non potest esse scripta a. d. IV. id., sed 
ante eum diem ; nam quae ep. illo die scripta est, ea, ut supra 
ostendimus, a. d. III. id. demum data esse potest, quam ob 
causam hoc eodem die Attico reddita esse nequit. Quodsi 
pridie eius diei, quem editores ascribunt, statuimus eam esse 
scriptam datamque, hoc est a. d. V. id., omnis difftcultas tollitur. 
Atque hunc quidem ante diem eam non esse ponendam, mox 
apparebit. 

Nam ep. IX, 3 a. d. VII. id. scripta est (cf. § 2); epistulam 
IX, 5 autem post illam esse datam cum ex universa epistula, tum illis 
quae de Postumo leguntur (§ 1) apparet. Eadem ep. IX, 5 
ante IX, 6 ponenda est, cum in illa nondum sciat Cicero, quo- 
modo se habeat res Brundisina (IX, 5 § 3 extr.), secundum ep. 
Df, 6 § 3 vero nuntius ei Capua allatus sit, Pompeium cum 
omnibus copiis mare transisse. Atque quoniam ostendimus epistu- 
lamlX, 6 ante a.d.IV.id. scriptam esse, cum ep.IX,5 post a.d. 
VII. id. [)onenda sit, duo relinquuntur dies, quibus necesse est has 
duas epp. scriptas esse statuamus. Itaque epistulae IX, 5 dies VI. 



63 

id.Mart.(=10. Mart), epistulae IX, 6 dies V. id. ascribendus est. 
Atque epistulam IX, 5 pridie IX, 6 datam esse, vel ex iis colligi potest, 
quae in ep. IX, 9 § 1 leguntur. Scripserat enim Cicero in ep. 
IX, 5 § 1 de Pompeio: ,sic ego decem annorum peccata 
recordans , . . suscensebam ; sed ea iam mihi exciderunt : bene- 
ficia eiusdem cogito . . .' Ad quae respiciens Atticus in ea ep., 
quam IV. id. dederat, laudaverat Ciceronem, id quod apparet 
ex ep. IX, 9 § 1: ,quod laudas, quia oblivisci me scripsi ante 
facta et delicta nostri amici, ego vero ita facio.' Ex quo 
apparet, a. d. IV. id. Atticum respondisse ad ep. Giceronis IX, 5. 
Statuendum igitur est hanc ep. IX, 5, ad quam pridie eius 
diei rescribit Atticus, quo ad ep. IX, 6 respondet, etiam die 
ante IX, 6 datam e§se, ita ut et ad IX, 5 et ad IX, 6 tertio 
postquam utraque data est die Atticus rescribat, id quod multo 
est verisimilius , quam postridie iam utrique eum respondisse. 

Sed iam est quaerendum , guo die ep. IX, 4 data sit , cui 
quidem editores ascribunt diem VI.id.Mart., quoniam secundum 
eorum rationem eo die alia epistula data non est. At iam inde 
ab a. d. VII. id. usque ad a. d. V. id. unicuigue diei una epistula 
respondet : est enim ep. IX, 3 data a. d. VII. id., IX, 5 a.d. VI., 
IX, 6 a. d. V., ut supra demonstratum est. Num igitur ep. IX, 
4 eodem die, quo aliqua illarum epistularum, scripta esse 
putanda est? Vix credendum, quoniam ne minima quidem 
vocula eiusmodi quid significatur. Atque a. d. VI. id., ut edi- 
tores volunt, eam scriptam esse non posse, facile est demonstrare. 
Nam in extrema hac ep. legimus: ,si enirn recte ambulaverit 
is, qui hanc epistulam tulit, in ipsum tuum diem incidit.' 
Quodsi nonis Martiis dies Attici fuerat, proximus erat a. d. 
VI. id. (cf. quae ipse Gruberus p. 17 ad ep. 349 adnotat); 
litterae vero a. d. VI. id. datae Attico non prius quam a. d. V. 
reddi poterant, etiamsi rectissime ambularetur. Nec vero con- 
sultationes huius epistulae Graece scriptae cum illo tempore 
bene coire videntur. Quaerit enim Cicero: ,Ei ixsvsxsov sv 
tij naTQidi tVQavvovfisvr]; el Sid TtavTog ivsov xivSvvov tfjg 
iXsvO-sQiag ntQi; si noXsfAov snaxrtov t^ X^^Q^f *^* noXiOQxtjvsov 
avTi]v TVQavvovfisrrjv ; si totg svsQysraig avyxivSvvsvrsov xav 
fxrj doxiaai sv fisfiovXsvaO^ai nsQi rwr oXfov;' — Quid sibi 
volunt hae quaestiones hoc tempore, cum nondum scit Cicero, 
quemnam exitum res Brundisinae habuerint, cum unicuique 
epistulae clausulam adicit, exspectare se velle, dum quid actum 
Brundisii sit sciatur, tum ex re et ex tempore consilium se 
esse capturum? (cf. IX, 2; 3; 5 extr.). At optime intelleguntur, 
si a Cicerone tum scribuntur, cum nuntius de Pompeio in 
Epirum profecto allatus est. lam hoc significant: ,Faciendum 

est ut e patria vi atque armis expugnata cedam? ut hiemc 
periculosis maris tempestatibus me committam? ut Italiae 
extrinsecus bellum inferam patriamque devastem? utPompeium, 
qui multis me affecit beneficiis, trans mare sequar, etiamsi 
quam stultissime se gesserit?' Accepit autem Cicero a. d.V. id. 
Mart. nuntium (falsum illum quidem , ut postea cognitum est, 
sed tamen accepit) Pompeium cum omnibus copiis mare trans- 
isse; eodemque die ad Atticum misit epistulam illum nuntium 
continentem (IX, 6 § 3). Certe igitur ep. IX, 4 post IX, 6 
ponenda est; atque inter IX, 6 et 7 si eam ponimus, omnia 
mirum in modum congruunt Nuntium illum terroris plenum 
iam quies quaedam omnium rerum subsecuta est; novi non 
iam nuntii afferuntur ; itaque potest fieri , ut Cicero in ep. IX, 
4 § l scribat: ,et ipse egeo argumento litterarum et tibi idem 
accidere certo scio: quae enim e. q. s.' Similia leguntur in ep. 
IX, 7 §7: atque ne haec quidem epistula quicquam novi con- 
tinet ; plena est meditationum quaestionumque, aeque ac IX, 4. 
Quid igitur, si ep. IX, 4 sit ea, quam Cicero in ep. IX, 7 § 1 
ait se dare voluisse a. d. IV. id., sed non potuisse, quia is cui 
dare voluisset non esset profectus? Nam epistulam IX, 4 non 
Attici pueris vel uni ex Giceronis servis traditam esse apparet 
ex iis verbis, quae extremo loco leguntur: ,si enim recte 
ambulaverit is e. q. s. ;' servo quidem necessario recte ambulan- 
dum erat. Hic igitur ,is', quem Cicero significat, secundum 
ep. IX, 7 § I non est profectus. Quin certius etiam indicium 
habemus, ep. IX, 4 a. d. IV. id. scriptam esse, quoniam si recte 
ambulabat qui eam ferebat, in Attici diem incideret necesse 
erat. Qui dies est a. d. III. id. , id quod apparet ex ep. IX, 8, 
quam pr. id. datam esse supra demonstravimus ; legitur enim 
in ea: ,puto . . diem tuum heri fuisse.' Quodsi ep. IX, 4 a. 
d. IV. id. scripta erat, si non nimis tabellarius in itinere mora- 
batur, a. d. III. id. Attico reddi poterat. 

Quae cum ita sint, series epistularum est haec: IX, 3 
scripta est a. d. VII.; EX, 5 a. d. VI.; IX, 6 a. d. V.; IX, 4 a. 
d. IV. (sed non data est eo die); IX, 7 a. d. III. ; IX, 8 pridie 
idus Martias. 

114) cf. IX, 6 §1. 3. 6. 

115) IX, 13, A est Balbi ad Giceronem epistula, cui inserta 
est Gaesaris ad Balbum et Oppium epistula. Ep. ad Att. IX, 
13, cum qua Cicero has epistulas Attico misit (cf. § 8), data 
est a. d. IX. k. Apr.; sequitur ut ante eum diem Cicero Baibi 
litteras acceperit. Ea epistula, quae inserta est, Caesar Balbo 

et Oppio nuntiavit se a. d. VII. id. Mart. Brundisium venisse 
Pompeiumque ad se N. Magium de pace misisse. Apparet 
igitur, inter a. d. VII. id. Mart. et IX. kal. Apr. (= 9.-22. Mart.) 
et Cae$aris epistulam Brundisio Romam, et Balbi Roma in 
Forraianum perlatas esse. Octo autem vel novem diebus tabel- 
larius Romam Brundisio pervenire potuit'>: quare non multum 
a vero aberrabimus, si Caesaris epistulam circ. a. d. IV. id. 
Mart. (= 12.Mart.), Balbi epistulam circ. XIII. k. Apr. (-=- 20. 
Mart.) scriptam esse putabimus. 

116) cf. IX, 14 § 1. 

117) cf. IX, 9 extr.: ,data Liberalibus.' 

118) cf. IX, 15 § 6. 

119) Legitur in ep. IX, 10 § I : ,ad tuas omnes rescripseram 
pridie*; quod pertinet ad ep. IX, 9 (cf. § 1). Ergo data a. d. 
XV. k. Apr. (= 18. Mart.). 

120) cf. IX, 15 § 6. 

121) Legitur in ep. ad Att. IX, II § 1: ,Lentulum nostrum 
scis Puteolis esse ; quod cum e viatore quodam esset auditum 
. . . misi . . . litteras, inventus est vix in hortis suis se occultans, 
litterasque mihi remisit, mirifice gratias agens Caesari; de suo 
autem consilio C. Caecio mandata ad me dedisse. eum ego 
hodie exspectabam, id est XIII. k. Apr.* Lentuli litteras, de 
quibus hoc loco est sermo, pridie Cicero accepisse videtur, a. 
d. XIV. kal; nam a. d. XV. kal. Attico scribit (IX, 10 § 1): 
,nihil habebam quod scriberem; neque enim novi quicquara 
audierara . . .' Quibus Lentuli litteris Cicero commotus 
est, ut Caesari scriberet epistulam IX, 11, A; cf. extr. ep.: 
,ego cum antea tibi de Lentulo gratias egissem , quod ei saluti, 
qui mihi fuerat, fuisses, tamen lectis eius litteris e. q. s.' 
Aut igitur a. d. XIV. k. Apr. haec Ciceronis ad Caesarem 
ep. dala est, aut a. d. XIII., quo die Cicero exemplum eius ad 
Atticum misit. 

122) Ep. ad. Att. IX, 11. Est discrepantia numeri in 
codd.; sed ,a. d.XIIl' quin scribendum sit mihi non est dubium. 
Legitur enim in § 1: ,eum (Caecium) ego hodie exspectabam, id 
est XIU (Xini?) kal. Apr. venit etiam ad me Matius Quinqua- 
tribus . . . (§ 3) pridie autem apud me Crassipes ftierat.' 



a) cf. 0. E. Schmidt 1. 1. p. 11 (Bardt 1. 1. p. 22). 

Quinquatrus cadere in a. d. XIV. kal. Apr. constat: hoc igitur 
Cicero dicere videtur: Cassium hodie exspectabam; heri, i. e. 
Quinquatribus, Matius quoque ad me venit; Crassipes pridie 
Quinquatrus apud me fuerat. Quodsi numerus XIV. kal. recte 
/ se haberet, satis molesta interpretatio esset: Caecium hodie 

exspectabam, i. e. XIV. kal. ; eodem die Matius ad me venit 
— sunt autem Quinquatrus — heri autem Crassipes apud me 
fuerat. Quasi Attico dicere debuisset, a. d. XIV. k. esse Quin- 
quatrus! Observes etiam tempora: exspectabam, venit, fuerat. 

123) cf. IX, 12 § 1. 

124) Inde a § 8 epistulae IX, 13 (,tene haec posse ferre? 
omnia misera, sed hoc nihil miserius . . .') novam epistulam 
incipere, mihi persuasum est. Nam si paragraphum primam 
accurate cum § 8 compares, facile intellegas haec eoaem die 
scripta esse non posse. Est autem ep. IX, 13'' (= § 8 sq.) 
data a. d. IX. kal. Apr. (v. 125); cumque in ep. IX, 13' (§ 2) 
dicat Cicero se respondere ad Attici litteras a. d. XI. kal. 
acceptas, verisimile est hanc datam essea.d.X.kal.(=23.Mart.). 

125) Epistulam IX, 13\ cum qua Balbi litterarum exem- 
plum missum est, a. d. IX. kal. datam esse, apparet ex ep. 
&, 14 § 1. 

126) cf.IX,15§6 cum IX,14 § 3. 

127) cf. IX, 15 § 6. 

128)cf. IX, 15 extr., ubi Wesenbergius veram lectionem 
praebet. 

129) cf. IX, 16 § 1: ,ne quem diem intermitterem , has 
litteras dedi. a. d. VI. k. Caesarem Sinuessae mansurum 
nuntiabant: ab eo mihi litterae redditae sunt a. d. VII. kal.' 
Data igitur a. d VII. kal. Apriles. — Caesaris litterae Brundisio 
etiam datae esse videntur, quoniam nihil in iis legitur de Pompei 

Srofectione ipsiusque in oppidum introitu: ergo circ. medium 
[artium conscriptae. 

130) cf. IX, 14 extr.; 15 § 1. 

131) cf. IX, 17 § 1. 

132) cf. IX, 16 § 1. 

133 & 134) Epistulam IX, 18 paulo post datam esse, quam 
cum Cicerone Caesar est collocutus, totum argumentum docet. 

Qiiodsi illis nuntiis, quos ter eodem modo Cicero accepit (cf. 14 
§ 3; 15 § 1; 15 § 6 ubi recte Wesenbergius) fidem habere 
debemus, Caesar a. d. VII. k. Apr. Capuae fuit, a. d. VI. Sinu- 
essae (cf. etiam 16 § 1) mansit; ergo postridie (a. d. V. kal. 
~ 28. Mart.) eum Formiis Ciceronem convenisse verisimillimum 
est. Inde Caesar (cf. § 3) ,continuo' in Pedanum; Cicero 
Arpinum: ,inde exspecto equidem XaXayevaccv illam tuam.' 
Vix igitur potest dubitari, quin Cicero hanc epistulam (IX, 18) 
a. d IV. kal. (= 29. Mart.) Arpino dederit. 

135) cf. IX, 19 § 1. 

136) Legitur in ep. IX, 15 § 6 voluisse Caesarem ad urbem 
esse ante kal Apriles; nec tamen multo ante kal. Romam 
pervenire potuit, si quidem a. d. VI. kal. Sinuessae mansit, a. 
d. V. Formiis Ciceronem convenit. Verisimile igitur est eum a. 
d. III. vel pr. kal. ad urbem accessisse. Ipsis kalendis senatum 
frequentem adesse se velle, Formiis proscribi iusserat; cf. IX^ 
17 §1. 

137) Legitur in ep. IX, 19 § 2: ,etiam equidem senatus 
consulta facta quaedam iam puto, utinam in Volcacii sententiam.' 
Neque igitur ante kalendas Apriles data esse videtur, quoniam 
kalendis Caesar primum senatum habere statuerat (cf. 136). 
Fortasse postridie kal. scripta est: quocum id quidem congruit, 
quod ab Attico litteras, quas hac ep. petivit (§4: ,tu velim 
Cephalioni litteras des') nonis Aprilibus accepit (cf. X, 2 § 1 j ; 
nam Arpino Romam epistulae altero die perferri solent. 

138) cf. X, 1 § 1. 

139) cf. X, 2 § 1. 

140) A. d. VIL id. Apr. iam Cicero de Caesare ex Attteo 
quaerit: ,profectusne esset, quo in statu urbem reliquisset, in 

gsaltalia quem cuique regioni aut negotio praefecisset?* (X, 3). 
luculos tantum dies Caesarem Romae commorari voluisse, 
legimus in ep. IX, 15 § 6. Atque postridie idus eum iam ali- 
qqamdiu fuisse profectura apparet ex ep. X, 4 § 8. Nec plus 
sex vel septem dies eum in urbe mansisse iure colligi potest 
exep.X,8 §6: ,quippe qui florentissimus ac novusVI,VII diebus 
ipsi ilii egenti ac perditae multitudini in odium acerbissimum 
venerit.* Verisimile igitur est enm circ. postridie non. Apr. 
(=6. Apr.) esse profectum. Vulgo profectio ad medium 
Aprilem refertur'\ 



a) Recte Langius 1. 1. p. 415. 
(Stemkopf). 

141) cf. X, 3^ § 1. 

142) cf.X, 4§5et6; §11. 

143) cf. ibid. § 7. 

144) cf. ibid. § 8. 

145) cf. X, 5 extr. 

146) cf. X, 8, B extr. 

147) Epistulam X,9,A (= ad fam. Vm, 16) Caelius Ciceroni 
misit ex itinere, cum Caesarem in Hispanias segueretur (cf. § 4). 
Est idem harum litterai*um argumentum, quod (Jaesaris epistulae 
datae a. d. XV. k. Maias (X,8, B): omnibus precibus Ciceronem 
Caelius rogat, ne Italiam relinquat neve Caesarem offendat. 
Quin dicit Caelius se ipsum commovisse Caesarem, ut Ciceroni 
illas litteras (X, 8, b) mitteret; cf. § 4. Verisimile igitur 
est et Caesaris et Caelii epistulam eodem fere tempore esse 
datam; praesertim cum eodem die utramque Cicero accepisse 
videatur : nam Caesaris litteras a. d. VI. non. Maias sibi alfatas 
esse dicit in ep.X, 8; paulo po^t datam ep.X, 8 (eodem etiam 
die aut postridiej etiam Caelii litterarum exemplum Attico 
misit (X, 9, A) : apparet igitur hanc quoque circ. aV. kal. Mai. 
datam esse. 

148) Epp. ad Att. X, 6 et 7 post ep. X, 5 datas esse apparet 
ex iis, quae in utraque de Quinto puero leguntur; cf. 6 § ^; 
7 § 3. Legitur autem in ep. X , y § 2 : ,iniecta autem mihi 
spes quaedam est velle niecum Ser. Sulpicium conloqui; ad 
eum misi Philotimum libertum cum litteris.' Quod necesse est 
factum sit ante a. d. III. kal. Maias: nam eo die Philotimus 
Ciceroni misit litteras a Sulpicio acceptas; cf. ad fam. IV, 2 

1. Sunt igitur termini XIV. kal. et IV. kal. Mai. (= 17.— 
!7. Apr.). 

149) cf. X, 7 § 1 et 3. 

150) Epistula ad fam. IV, 1 est ea, quam per Philotimum 
Cicero Sulpicio misit, de qua re est sermo in ep. X, 7 § 2. 
(V. 148). 

151) cf. X, 16 § 3. 

152) cf. ad fam. FV, 2 § 1 cum ep. ad All. X, 9 § 3. 

153) Epistulam ad fam. V, 19 eodem fere tempore scriptam 
esse, quo ep. ad fam. IV, 2, conchiditur ex simili utriusque 
argumento ; cf. imprimis IV, 2 § 2 cum V, 19 § 2. 

154) cf. X, 8 § 10 extr. et quae sequuntur. 

155) V. 147. 

156) cf. X, 8 § 10 extr. 

157) Ep. ad Att. X, 9. Est in § 1 sermo de Philotimi 
adventu: is venerat a. d. VI. non. Maias; cf. X, 8 (ea verba 
quae exstant inter AetB): aut igitur eodem illo die, aut mane 
a. d. V. non. ep. X, 9 data est. — De ep. X, 10 cf. § 3. 

158) cf. X, 10 § 3 et X, 11 § 4. 

159) Respondet Cicero epistula ad fam. II, 16 ad Caelii 
epistulam Vllf, 16: mense igitur Aprili, ut editores volunt, haec 
ep. data esse nequit, siquidem Cicero ineunte demum Maio et 
(^elii et Caesaris litteras accepit (v. 147): ad ineuntem igitur 
Maium haec ep. referenda est. 

160) cf. X, 11 § 4 cum X, 10 § 3. 

161) Epistulam X, 12 iure Wesenbergius ex Wielandi con- 
iectura in duas seiungit, quarum prior pertinet usque ad § 4"* 
verba: ,scies quidquid erit*. — Videtur autem ep. X, 12" a. 
d. IIL non Maias scripta esse: nam in ep. X, 11 § 4 Cicero 
speraverat Antonium a. d. IV. non. se conventurum esse: in 
hac vero queritur: ,nec me tamen adhuc viderat'. 

162) Epistulam X, 12^ paulo post 12' datam esse simile 
argumentum demonstrat: aut eodem die data est aut postridie. 

163) cf. X, 13 § 2 cum X, 14 § 1. 

164) cf. X, 14 § 1. 

165) cf. X, 15 § 3. 

166) cf.X, 15 extr. (,excurro in Pompeianum') cum X, 16 §4. 

167) cf.X,16§4. 

168) A. d. IV. id. Cicero in Pompeianum profectus est, 
unde postridie (III. id.) in Cumanum revertit (cf. X, 16 § 4)">. 



a) Secundum ea, quae in ep. ad. Att. X, 16 § 4 legantur, Gicero a. d. 
IV. id. ez Gumano profectus in Pompeianum pervenit: quam ob rem in 
ep. ad fam. YII, 3, anno 708 data, numerus corri^endus esse videtur: 
lespLtur enim in eius ep. § 1: ,nam a. d. III. id. Maias, Lentulo et*Mar- 
cello consulibus, cum in Poiiipeianum vesperi venissem . . .* Pro ,MV 
legendum est JIIP. 



y." 

Quo simulatque venil Altici epistula ei reddita est (ibid.). Sed 
dum ipse aberat, Hortensius in Cumanum Terentiam ^alutatum 
venerat (§ 5); quem tamen iterum ad se venturnm sperat 
(ibid.). Legitur autem in ep. X, 17 §1: ,Pridie idus Hortensius 
ad me venit ,scripta epistula'. Apparet igitur, Hortensium 
paulo post conscriptam ep. X, 10 in Cumanum venisse. Data 
igitur est pr. id. Mai. (= 14. Mai.). 

169) cf. X, 17 extr. 

170) cf. X, 18 § 1 et 2. 

171) cf. ad fam. XIV, 7 § 2 et extr. Formiis (hoc est ex 
portu Caietano) Ciceronem ad Pompeium profectum esse apparet 
ex ep. ad iam. VIII, 17 § 1. 

